BalkanMagazin :: U klopci sa S400 Vašington, a manje Ankara\nutorak, 16. april 2019 01:16\nPošto predsednik Erdogan nije ustuknuo, SAD su u prilici da ne primene pretnje kojima su zastrašivali predsednika Turske.., na radost daljih kupaca ruskog oružja\n(ilustracija, ruski borbeni avion suhoj 35 (SU 35) mogao bi da zameni američkog lovca F 35 u naoružanju Turske)\nKremlj je u nedelju pozdravio odluku Turske da svoje protiv-raketne projektile nabavi u Rusiji.\nGovornik šefa države Dmitrij Peskov primetio je da je “(američki) pritisak na Ankaru bez presedana”. Međutim, poziciju Turske u aferi povodom kupovine ruskog S400, Peskov je nazvao “žilavom i bespogovornom” i odao je Turskoj priznanje.\n“Mi smatramo da nam samo takva pozicija omogućuje da istinski slobodno i suvereno gradimo dijalog”, izjavio je Putinov šef za štampu, preneli su ruski mediji.\n“U principu, na prste se mogu nabrojati zemlje koje se ponašaju samostalno i suvereno. I Rusija i Turska spadaju u kategoriju tih zemalja”, okvalifikovao je govornik Rusije.\nU odnosima između Moskve i Ankare nazire se nova stranica, stiče utisak hroničar ovog zbivanja.\nGromovi iz SAD\nPolitički ton bliskosti i saradnje dve strane drastično je kontrastan upozorenjima Turskoj iz Vašingtona.\nNa primer, da će se Ankari, ukoliko ne otkaže ruski posao, uskratiti američko visoko-tehnološko oružje, lovci-bombarderi pete generacije F35 i PVO projektili “patriot”. Takođe, da Turska, kupujući rusko oružje, dovodi u pitanje svoj status saveznika u NATO.\nSjedinjene Države “mogle bi uskoro da zamrznu pripreme za isporuku Turskoj borbenih aviona F35”, objavio je Rojters uz pozivanje na američke zvanične ličnosti. Agencija navodi da bi to bio “do sada najsnažniji signal Ankari da ne može imati oboje, i unapređeni avion i S400 sistem vazdušne odbrane od Rusije”.\nKompjuter i kompjuter\nRojters je objavio da se Sjedinjene Drzave primiču “prekretnoj tački, u godinama dugom sučeljavanju s Turskom”, povodom Erdoganove namere da kupi ruski sistem protiv-vazdušne odbrane.\n“S400 je kompjuter. F35 je kompjuter. Vi ne vezujete svoj kompjuter uz kompjuter protivnika, a u osnovi to je to što bi smo učinili”, citirana je od agencije Keti Vilberger, dejstvujući pomoćnik sekretara za odbranu za međunarodne bezbednosne poslove\nAko se Turska ukloni iz Programa F35, “to će biti najozbiljnija kriza u odnosima dva saveznika tokom dekada”, citirao je Rojters.\nRaketni sistem S400, opskrbljen je sa osam lansirnih rampi i 32 projektila, i u stanju je da cilja u stelt-borbene avione kao što je F35, posvedočio je pred članovima komiteta Senata za oružane snage glavnokomandujući snaga SAD u Evropi, general Kertis Skaparoti.\n“Moj najbolji savet bio bi da mi u tom slučaju ne sledimo sa F35, leteći ili radeći sa saveznicima koji rade s ruskim sistemima, naročito odbrambenim sistemima”, izjavio je general Skaparoti.\nOn je izrazio nadu da će “Turska preispitati odluku”. Jer, u protivnom, biće konsekvenci u budućim vojnim prodajama Vašingtona Ankari, objavio je CNBC.com.\nMožda i ruski avion\nZa sada Turska, međutim, ostaje pri svome i za taj stav ima čestitku Kremlja. Uprkos sumnjičenjima za političko kolebanje u paktu, turski razlozi deluju kao prvenstveno ekonomski.\nKupovinom S400, Ankara je na putu da za manje novca pribavi svetski prestižan proizvod, objasnio je moskovski Komersant – pominjući dve i po milijarde dolara koje će za rakete platiti Turska, i još uz ruski kredit.\nAmerička roba je skuplja i podrazumeva keš.\n“Turski stručnjaci su već izrazili interesovanje i za ruske višefunkcionalne lovce SU35, u slučaju da SAD otkažu dalju prodaju F35”, naveo je taj list. Međutim, fakat – za sada nema takve turske odluke.\n“U slučaju da rukovodstvo Turske pokaže volju, ruski pregovarači će za kratko vreme oformiti komercijalnu ponudu”, objavio je ruski list.\nPostoji F35, postoje i ruski avioni...\nDo sada, Turska je primila četiri F35 dok porudžbina, koja je iznenada sporna, podrazumeva čak stotinu takvih aparata.\nTurci i u tome brane svoj ugled tradicionalno dobrih trgovaca.\nUkoliko Vašington ostane pri svome, Ankara je gotova da se u naoružavanju još više okrene Rusiji, nagovestio je Komersant. “Turska može da kupi i dodatnu partiju S400 a i ruske borbene avione”, saopštio je taj list.\nNavod Komersanta počiva na izjavi ministra Turske Mevluta Čavušoglua. Šef diplomatije je rekao da bi to mogao biti turski izlaz “ukoliko SAD odreknu dostavu oružanim snagama zemlje kompleksa ‘patriot’ i aviona F35”.\n“Postoji F35, a postoje i ruski borbeni avioni”, izjavio je ministar Turske pred kamerama ruske NTV. Čavušoglu je nadahnuto govorio “o planovima proširivanja vojno-tehničke saradnje Ankare i Moskve”.\nOsim toga, ukoliko SAD otkažu Turskoj prodaju sistema “patriot”, Ankara može pribaviti “i drugu partiju S400, ili čak i druge sisteme”, dopunio je ministar.\n“Ruska industrija može da odgovori takvim zahtevima. Ključni uslov je politička volja turskog rukovodstva”, komentarisao je izjavu “neimenovani izvor” Komersanta.\nKomentarisao je i Kremlj. Kremlj je podsetio da “Rusija raspolaže odgovarajućim mogućnostima, tehnološkim kompetencijama i, najzad, da i traži mogućnosti proširivanja vojno-tehničke saradnje dve strane”.\nPrevagnuli trgovački uslovi\nIpak, “na današnji dan, Rusija i Turska imaju jedan čvrst sporazum o oružju, i on predviđa dostavu Ankari četiri diviziona S400 ‘trijumf’ do leta 2019. godine”.\nNagodba, koja uključuje dostavu različitih komponenti sistema, rakete 40H6 i obuku turskih specijalista, procenjuje se na dve i po milijarde dolara, od čega se 55 odsto namiruje ruskim kreditom.\n“Doslovno taj uslov je ruskim pregovaračima omogućio da teg na vagi pomere na svoju stranu”, objasnio je ruskom listu izvor u ruskoj vojnoj industriji.\n“Amerikanci su Turcima zavrtali ruke, obećavajući im svoj ‘patriot’ tek pošto uplate veći deo cene, a davanje kredita nije po nekim podacima čak ni razmatrano”, objavio je Komersant.\nI tako, utisak je, da se povodom ultimatuma Amerike Turskoj, u većoj meri znoji Vašington a manje Ankara.\nTokom dve stotine godina, Turska i Rusija su (u sedamnaestom, osamnaestom i devetnaestom veku) vodile dvanaest međusobnih ratova (britannica. com). Redak rekord. Međutim, u isto vreme to je i prvi protivargument pretpostavci da je Ankara na eventualno nesigurnom tlu, dok sledeći linijom predsednika Taipa Erdogana nastoji da stabilizuje i učvrsti odnose Turske i Rusije.\nErdogan vrlo dobro oseća da novi vetar duva iz Amerike s Donaldom Trampom. I da je NATO u sve većoj meri bazar trgovine američkim vojnim spravama, a još najmanje ili već nikako, logor za uterivanje discipline saveznika. Prohujalo, sa odbijanjem Evropljana da plaćaju danak za zaštitu.


INICIJATIVA ZA IZMJENU ZAKONA O POREZIMA NA UPOTREBU, DRŽANJE I NOŠENJE DOBARA\nOko 6.000 vlasnika motocikala iz Republike Srpske svoje dvotočkaše registruju u Federaciji BiH ili Brčko distriktu zbog čega budžet Republike Srpske godišnje gubi milione maraka, istakli su predstavnici 14 moto klubova sa kojima je razgovarao potpredsjednik Narodne Skupštine, Nenad Stevandić.\nRazlog zbog kojeg novac, umjesto u budžet Republike Srpske odlazi u budžete FBiH ili Distrikta, jeste činjenica da prosječna registracija sportskog motora u RS košta oko 800 KM, a u FBiH i zemljama okruženja, poput Italije ili Slovenije, oko 400 KM. Razlika u cijeni je visok porez na luksuz koji se u RS naplaćuje po Zakonu o porezima na upotrebu, držanje i nošenje dobara ("Sl. glasnik RS", br. 37/2001, 35/2007, 52/2014 i 110/2015 - dalje: Zakon) i koji iznosi od 15 do 600 KM. Isti porez u FBiH kreće se od deset KM do 100 KM, dok se u Distriktu ni ne naplaćuje prilikom registracije motocikla.\nPredstavnici moto klubova ističu da, zbog skupe registracije, nekoliko hiljada neregistrovanih motocikala svakodnevno učestvuje u saobraćaju u RS i ugrožava bezbjednost svih učesnika.\nNa sastanku je zaključeno da bi registracija motocikala u RS trebalo da košta isto kao u FBiH ili zemljama EU, a, moguće, i jeftinije u odnosu na drugi entitet. To bi, tvrde motoristi, dovelo do povećanja prihoda u budžet RS jer bi, između ostalih, i vlasnici motocikala iz FBiH svoje dvotočkaše registrovali u RS, ali i do unapređenja bezbjednosti saobraćaja, odnosno smanjenja broja neregistrovanih motocikala.\nPotpredsjednik Stevandić podržao je zahtjev moto klubova za smanjenje cijene registracije motocikala i najavio da će već sutra uputiti nadležnim institucijama inicijativu za izmjenu Zakona.\nIzvor: Press služba Skupštine Republike Srpske, 24.2.2016.


Grad Smederevo diskriminiše medije – Semendria\nGrad Smederevo diskriminiše medije\n07. novembar 2014. DRUŠTVO – Izvor: Agencija Beta – Udruženje novinara Srbije (UNS) izrazilo je danas zabrinutost zbog sve brojnijih slučajeva da lokalne vlasti diskriminišu medije.\nU saopštenju UNS je naveo da su mu se obratili novinari iz Smedereva, Lučana i Prijepolja koji navode da ne dobijaju pozive čelnika gradova i opština na događaje od javnog interesa. Oni su kazali da vlast u tim mestima ne želi da odgovara na njihova pitanja i da ih šturo obaveštava o odlukama važnim za gradjane.\nU Smederevu, po navodima tamošnjih novinara, gradonačelnica Jasna Avramović informacije o dogadjajima važnim za javnost, kao i izjave o radu vlasti, ne želi da daje dopisnicima “Politike”, “Blica”, “Večernjih novosti” i “Informera”.\nUNS-u su smederevski dopisnici rekli da je juče na otvaranju vrtića bio ministar rada Aleksandar Vulin, ali da poziv nisu dobili dopisnici ta četiri medija, kao ni novinar agencije Beta.\nU Smedervu je UNS-u rečeno da je “gradonačelnica otputovala, a u skupštini grada nema nikoga ko bi mogao da razgovara sa medijima”.\nUdruženje je podsetilo da je više puta do sada upozoravao gradonačelnicu Smedereva na kršenje slobode javnog informisanja u ovom gradu.\nUNS je pozivao nosioce javne vlasti da prekinu takvu praksu i da poštuju Zakon o javnom informisanju i medijima, po kojem se “sloboda javnog informisanja ne sme povredjivati zloupotrebom službenog položaja i javnih ovlašćenja”.\nZakon propisuje i da je “zabranjena neposredna i posredna diskriminacija urednika medija, novinara i drugih lica u oblasti javnog informisanja, naročito prema njihovoj političkoj opredeljenosti i uverenju ili drugom ličnom svojstvu”.\nUNS je podsetio i da je dužnost novinara, propisana Kodeksom novinara Srbije, da od nosilaca javnih funkcija kontinuirano traže odgovore na pitanja od interesa za javnost, čak i kada oni odbijaju da na njih\n« Film „Zvezda je rođena“ u okviru Dana domaćeg filma\nOtvаrаnje izložbe mozaika i crteža autorke Milene Belenzade »


Srbija i Švajcarska podržaće 100 jedinica lokalne samouprave u Srbiji - Naša Mesta\nNaslovna Gradovi i opštine Srbija i Švajcarska podržaće 100 jedinica lokalne samouprave u Srbiji\nMemorandum o razumevanju, koji se odnosi na realizaciju treće faze Programa „Opštinski ekonomski razvoj u Istočnoj Srbiji“, potpisan je između MDULS i Švajcarske Konfederacije.\nMinistarka za državnu upravu i lokalnu samoupravu Marija Obradović i ambasador Švajcarke u Srbiji Urs Šmid potpisali su Memorandum o razumevanju, koji će biti realizovan do 2025. godine.\nObradović i Šmid pozvali su sve zainteresovane JLS u Srbiji da se prijave na javni konkurs koji će biti raspisan u narednom periodu i dobiju podršku za unapređenje demokratskih praksi i usluga koje su orijentisane ka građanima.\n– Srbija i Švajcarska podržaće 100 jedinica lokalne samouprave u Srbiji da napreduju u oblasti reforme lokalnih finansija, efikasnije administriraju svoje prihode, ali i da više sarađuju sa građanima kada je u pitanju donošenje odluka o trošenju budžetskih sredstva na lokalu, istakla je ministarka Marija Obradović nakon potpisivanja Memoranduma.\n– U naredne četiri godine Vlada Švajcarske podržavaće skoro 100 gradova i opština u celoj Srbiji u oblasti reforme poreza na imovinu, kao i promovisanju građanske participacije i odlučivanja u procesu donošenja odluka koje se tiču lokalnih budžeta. Kroz program „Odgovorne lokalne finansije i uključivanje građana“ želimo da pomognemo lokalnim samoupravama u sređivanju njihovih baza podataka o nepokretnostima, kao i da osnažimo građane da aktivnije učestvuju u odlukama na koji način se troši novac iz lokalnih budžeta. Ceo program vredan je 5,2 miliona švajcarskih franaka, izjavio je ambasador Šmid nakon potpisivanja Memoranduma.\nProgram „Opštinski ekonomski razvoj u Istočnoj Srbiji“-faza 3 finansira Švajcarska Vlada preko Švajcarske agencije za razvoj i saradnju (SDC) u saradnji sa MDULS i SKGO, a sprovodi ga Međunarodna organizacija za razvoj HELVETAS.\nPrethodni tekstUručeno 96 ugovora vrednih 100 miliona dinara za lokalni i regionalni razvoj\nSledeći tekstOpština Mali Iđoš sprovodi kontinuirane edukacije za razvijanje ekološke svesti građana\nDostupne nove eUsluge za privredu i građane Kragujevca\nGrad Beograd: Raspisan javni konkurs za razvoj preduzetništva


Svetska banka očekuje najveći pad doznaka u novijoj istoriji | EurActiv Serbia\nGlobalne doznake će u 2020. znatno opasti, za petinu, zbog ekonomske krize izazvane COVID-19 i mera uvedenih u borbi protiv te bolesti, prognozira Svetska banka. Predviđeni pad, najveći u novijoj istoriji, uglavnom će biti posledica smanjenja zarada i pada zaposlenosti među radnicima migrantima koji su i najizloženiji gubitku posla i plate za vreme ekonomskih teškoća u zemljama u kojima rade.\nPriliv doznaka u zemlje sa niskim i srednjim prihodima pašće, kako prognozira globlani kreditor, za 19,7%, na 445 milijardi dolara, što će za mnoga ranjiva domaćinstva biti veliki gubitak klljučne finansijske linije.\nIstraživanja pokazuju da doznake pomažu iskorenjivanju siromaštva u zemljama sa niskim i srednjiim prihodima, boljoj ishrani primalaca doznaka, većoj potrošnji za obrazovanje i smanjenju dečijeg rada. Zato će pad doznaka pogoditi porodice koje će manje trošiti na te stavke a više na zadovoljenje potreba za hranom i drugih osnovnih potreba.\n"Doznake su vitalni izvor prihoda za zemlje u razvoju. Predstojeća recesija zbog epidemije korona virusa ozbiljno će se odraziti na mogućnosti za slanje novca kući i zato je još značajnije da skratimo vreme za oporavak naprednih ekonomija", ocenio je predsednik Grupe Svetska banka Dejvid Malpas (David Malpass).\nOn je istakao da doznake pomažu porodicama da se prehrane, leče i zadovolje osnovne potrebe dodajući da Svetska banka radi na tome da kanali za doznake ostanu otvoreni i da se tako zaštite najsiromašnije zajednice.\nOčekuje se da priliv doznaka opadne u svim regionima a najviše u Evropi i Centralnoj Aziji, zatim u Podsaharskoj Africi i Južnoj Aziji.\nDo osetnog pada će doći nakon što su u 2019. doznake u zemlje sa niskim i srednjim prihodima dostigle rekordne 554 milijarde dolara i bile su veće od priliva direktnih stranih investicija.\nI pored velikog pada, očekuje se da priliv doznaka bude još značajniji izvor spoljnog finansiranja jer se kod direktnih stranih investicija predviđa još veći pad, za više od 35%.\nSvetska banka procenjuje da će se u 2021. priliv doznaka u zemlje sa niski i srednjim prihodima oporaviti i porasti za 5,6%, na 470 milijardi dolara. Ipak, perspektive su neizvesne jer su neizvesne i prognoze uticaja epidemije na globalni rast.\nU izveštaju objavljenom krajem aprila se navodi i da je u svetu prosečna cena slanja 200 dolara u prvom kvartalu 2020. ostala visokih 6,8%, što je samo neznatno manje nego 2019. Troškovi slanja su najveći za Podsharasku Afriku, oko 9%.\n"Brza akcija kako bi se olakšali slanje i prijem doznaka obezbediće neophodnu podršku migrantima i njihovim porodicama", smatra vodeći autor izveštaja Dilip Rata (Dilip Ratha).\nU 2020. će doznake u regionu Evrope i Centrale Azije opasti za 28% zbog globalne epidemije i pada cena nafte, prognozira Svetska banka i navodi da su u 2019. doznake u tom regionu bile 65 milijardi dolara, za 6% veće nego 2018. Najveći primalac doznaka u regionu će ostati Ukrajina koja je 2019. primila rekordnih gotovo 16 milijardi dolara.\nPriliv doznaka u region Istočne Azije i Pacifika u 2020. će opasti za 13%, nakon što je u 2019. bio 147 milijardi dolara, za 2,6% veći nego godinu dana ranije.\nU regionu Latinske Amerike i Kariba očekuje se pad priliva doznaka za 19,3%. Priliv u tom regionu je u 2019. bio 96 milijardi dolara, za 7,4% veći nego godinu pre.\nSvetska banka priliv doznaka u region Bliskog istoka i Severne Afrike u 2020. prognozira na 147 milijardi evra, za gotovo 20% manje nego u 2019, dok se u regionu Južne Azije očekuje pad za 22%, na 109 milijardi a u Podsaharskoj Africi pad od 23%, na 37 milijardi.


RT: Kina odbila da učestvuje u drugoj fazi istrage SZO-a o poreklu virusa, navodeći da se teorija laboratorijskog porekla protivi „nauci“\nPeking je stavio kočnicu na svoje učešće u istrazi Svetske zdravstvene organizacije (SZO) o poreklu koronavirusa, navodeći svoje neodobravanje bilo kakvih istraga o mogućnosti da virus potiče iz laboratorije.\nKineska vlada neće učestvovati u drugoj fazi istrage SZO o tome šta je izazvalo pandemiju, rekao je Zeng Jiksin, zamenik šefa Nacionalne zdravstvene komisije Kine.\nVisoki zdravstveni zvaničnik rekao je na konferenciji za novinare u Pekingu da je bio „iznenađen“ inicijativom istraživanja teorije laboratorijskog curenja, koju je SZO u početku odbacila kao vrlo malo verovatnu, kao navedeni razlog za drugu posetu predstavnika SZO-a Vuhanu i drugim lokacijama u Kini.\n„U nekim aspektima, plan SZO-a za sledeću fazu istrage porekla koronavirusa ne poštuje zdrav razum i protivan je nauci. Nemoguće je da prihvatimo takav plan“, rekao je Jiksin.\nLiang Vanian, viši naučnik i predstavnik kineske strane zajedničke istrage SZO-a, rekao je tokom iste pres konferencije, da bi umesto da se vrati u Kinu, tim stručnjaka SZO-a trebao dati prioritet „vrlo verovatnoj“ mogućnosti da koronavirus potiče od životinja . Takođe je ukazao na izveštaje o pronalaženju koronavirusa u otpadnim vodama iz različitih zemalja, otprilike u isto vreme kada je bolest prvi put otkrivena u Vuhanu, te predložio istražiteljima da prošire svoja istraživanja na lokacije van Kine.\nKineski zvaničnici su takođe iskoristili konferenciju za štampu kako bi ponovili da Institut za virusologiju u Vuhanu nije imao veze sa izbijanjem epidemije. Juan Ziming, direktor Nacionalne laboratorije za biološku bezbednost Kine i profesor u laboratoriji u Vuhanu, naglasio je da pre 30. decembra 2019. godine on i njegove kolege nikada nisu sačuvale ili proučavale novi koronavirus.\nNakon što su početkom ove godine proveli oko četiri nedelje u Kini, stručnjaci SZO-a su u svom početnom izveštaju zaključili da je virus verovatno potekao od životinja pre nego što se proširio na ljude u decembru 2019. godine. Ali nalazi su pod lupom zapadnih država, koje tvrde da istrazi nedostaje transparentnost. Američki predsednik Džo Bajden od tada je naredio američkim obaveštajnim agencijama da izvrše sopstvenu procenu kako je počela zdravstvena kriza.\nTeoriju da je koronavirus možda procurio iz laboratorije Instituta za virusologiju u Vuhanu prihvatila je administracija Donalda Trampa u prvim mesecima zdravstvene krize. U to vreme američki mediji odbacivali su tu ideju kao neverovatnu, pa čak i kao opasne dezinformacije. Ali, poslednjih meseci teorija je postala uobičajena, nakon što je Vašington počeo da dovodi u pitanje temeljnost preliminarnih nalaza SZO-a.\nSZO je izrazila sličnu zabrinutost zbog navodnog nedostatka otvorenosti Kine. Prošle nedelje je njen generalni direktor Tedros Gebrejesus pozvao Peking da bude „transparentan i otvoren i da sarađuje“ sa tekućom istragom organizacije o poreklu koronavirusa.\nPeking je odbacio takve navode, insistirajući da je u potpunosti sarađivao u međunarodnoj istrazi.\nPortparol Ministarstva spoljnih poslova Kine, Žao Lidžian rekao je prošle nedelje da je istraga porekla „naučno pitanje“ i da „sve strane treba da poštuju mišljenja naučnika i naučne zaključke, umesto da politizuju to pitanje“.\nIako je Peking odbacio ideju da je virus mogao doći iz kineske laboratorije, i dalje je otvorena mogućnost da je možda procurio iz američke ustanove. U sredu je Ministarstvo spoljnih poslova Kine podržalo pozive na istragu da li je koronavirus potekao iz biološke laboratorije Fort Detrik iz Merilenda, nakon što je 4,7 miliona Kineza podnelo zahtev SZO-u da se pošalju stručnjaci u američku vojnu ustanovu.\nfoto: © REUTERS/Thomas / RT/ vostok.rs\nRT: Nemačka saopštila da Rusija ispunjava obaveze prema evropskim sporazumima o snabdevanju gasom\nRusija u potpunosti ispunjava svoje obaveze snabdevanja Evrope gasom, rekla je portparol nemačkog ministarstva energije Suzan Ungrad, odbacujući tvrdnje da Moskva vrši pritisak na EU da ubrza puštanje u...\nRT: Demokrate traže sankcije protiv 35 Rusa, uključujući premijera, navodeći „kršenje ljudskih prava“\nPredložena dopuna zakona o finansiranju Pentagona zahteva od Bele kuće da sankcioniše 35 ruskih građana zbog navodnih kršenja ljudskih prava - uključujući premijera, gradonačelnika Moskve, portparola Kremlja i rukovodioce...


Predsednik Kine čestitao Nikoliću Dan državnosti\nAmbasador Kine predao je predsedniku Srbije pismo kineskog predsednika Si Ãipinga, u kojem njemu i građanima Srbije čestita Dan državnosti, 15. februar.\n"Dalje produbljvanje odnosa Narodne Republike Kine i Republike Srbije u skladu je sa osnovnim interesima naše dve zemlje i naša dva naroda. Veliku pažnju pridajem razvoju odnosa Kine i Srbije i želim da zajedno sa vama ulažem napore da podstičemo svestrano produbljivanje i razvoj strateškog partnerstva", ističe se u pismu kineskog predsednika.\nRazgovarajući o privrednoj saradnji dve prijateljske zemlje, predsednik Nikolić i ambasador Mančangom zakljčili su da kineske kompanije ostvaruju odličnu saradnju sa Vladom Srbije i sa srpskim kompanijama.\nAmbasador Mančang je informisao predsednika Nikolića o napretku projekata u vezi izgradnje pruge Beograd - Budimpešta, pojedinih deonica Koridora 11 i radova na Termo-elektrani "Nikola Tesla".\nAmbasadorka Egipta, Menha Mahrus Bahum uručila je poziv predsedniku Nikoliću da učestvuje na velikoj međunarodnoj ekonomskoj konferenciji koja će biti održana u Šarm el Šeiku tokom marta ove godine.\nZahvaljujući na pozivu, predsednik Srbije je istakao da će to biti sjajna prilika da se uspostave i ojačaju kontakti sa brojnim finansijskim institucijama i da im se skrene pažnja na Srbiju i na prednosti koje donosi saradnja sa Srbijom, piše u saopštenju.\nSačuvaćemo mir, nikome nije do rata, ali loša poruka Zapada 15\nVučić: Razlozi za pripremu atentata su hapšenja narko kartela 18\nMeđunarodna zajednica da obezbedi da Srbi glasaju na KiM 19\nStefanović: Nedopustivo vređanje i nipodaštavanje vojnika 18\nSačuvaćemo mir, nikome nije do rata, ali loša poruka Zapada\n23:18 January 22, 2022


6 najboljih hotela u blizini: McGill University, Montreal, CAN - Booking.com\nMontreal 817 smeštajnih objekata\nHoteli i smeštajni objekti u blizini znamenitosti McGill University, Montreal (Kanada)\nTražite smeštaj blizu znamenitosti McGill University?\nHoteli koje vam preporučujemo blizu znamenitosti McGill University\nThe Ritz-Carlton Montreal Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nMontreal - Centar, Montreal (0,5 km od destinacije McGill University)\nHôtel Le Germain Montréal Hotel sa 4 zvezdice\nMontreal - Centar, Montreal (0,3 km od destinacije McGill University)\nLe St-Martin Hotel Centre-ville – Hotel Particulier Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\nMontreal - Centar, Montreal (0,4 km od destinacije McGill University)\n9,2 Izvanredan 1 526 recenzija\nSofitel Montreal Golden Mile Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\n8,9 Sjajan 726 recenzija\nOmni Mont-Royal Hotel Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti plaćaju kompaniji Booking.com nešto višu proviziju kako bi učestvovali u programu.\n"Staff was outstanding, Beds extremely comfortable."\nMuharrem Ferran. Turska\nViše objekata u blizini McGill University\nPopularni hoteli u blizini: McGill University


Mediji iz dijaspore, novinari i organizacije na konferencija u Beogradu\nDijasporaDijaspora u svetuMediji iz dijaspore na konferencija u Beogradu\nOvogodišnja konferencija novinara i medija dijaspore i srpskih organizacija regiona biće održana 23. oktobra u Beogradu. Teme su finansiranje medija dijaspore i Srba iz regiona i njihovo prilagođavanje digitalnom okruženju.\nKonferencija novinara i medija iz dijaspore i Srba u regionu, koju organizuju Ministarstvo spoljnih poslova – Uprava za saradnju s dijasporom i Srbima u regionu i Udruženje novinara Srbije, biće održana 23. oktobra 2015. u Beogradu. Šestu konferenciju novinara i medija dijaspore podržava i Ministarstvo kulture i informisanja.\nKonferenciju će otvoriti Ivica Dačić, prvi potpredsednik Vlade i ministar spoljnih poslova Republike Srbije, a pozdravne reči prisutnim novinarima uputiće i Saša Mirković, državni sekretar u Ministarstvu kulture i informisanja i Ljiljana Smajlović, predsednica Udruženja novinara Srbije.\nKonferencija će biti posvećena projektnom sufinansiranju medija dijaspore i regiona i o iskustvima i izazovima konkursa za sufinansiranje medija dijaspore i regiona. Na ovu temu govoriće:\n• Saša Mirković, državni sekretar u Ministarstvu kulture i informisanja\n• Miodrag Linta, zamenik predsednika Odbora za dijasporu i Srbe u regionu Narodne skupštine Republike Srbije\n• Nikolina Milatović Popović, Uprava za saradnju sa dijasporom i Srbima u regionu\n• Nino Brajović, generalni sekretar Udruženja novinara Srbije\nNa temu prelaska štampanih izdanja na onlajn platforme i mogućim modelima finansiranja medija dijaspore govoriće Marko Nedeljković iz UNS-ove škole veb novinarstva, a prezentovaće se i brojni mediji iz dijaspore:\n• Vesna Dimitrijević, internet portal www.dijaspora.tv, Beč, Austrija\n• Srđan Kolar, časopis Izvor, Vukovar, Hrvatska\n• Dušan J. Bastašić, portal www.jadovno.com, Banja Luka, Republika Srpska, BIH\n• Dobrila Borojević, Srpske nedeljne novine, Budimpešta, Mađarska\n• Boban Petković, časopis Swiss Serbi, Bern, Švajcarska\nO podršci iz matice i mogućim vidovima saradnje govoriće Dušan Gligorijević, urednik Programa za dijasporu Radio Beograda i Vanja Vasić, urednica podsajta www.dijaspora.rts.rs, Radio Televizija Srbije – Program za dijasporu.\nBiće organizovana i radionica na temu projektnog sufinsiranja medija, gde će novinari i mediji iz dijaspore dobiti smernice za podnosenje predloga projekata za konkurse za sufinansiranje koje raspisuje Ministarstvo kulture i informisanja.\nRadionicu za projektno sufinansiranje vodiće Milena Banović iz Kancelarija za saradnju sa civilnim društvom i Borka Rajšić iz Ministarstva kulture i informisanja.\nZainteresovani novinari iz dijaspore mogu prijaviti svoje prisustvo do srede, 21. oktobra, na mejl pc@uns.org.rs\nKonferencija će biti prenošena uživo (Web TV i Twitter #dijasporamediji2015).\nPETAK, 23. oktobar 2015. godine\n11 sati (registracija u 10.30 sati)\nPress centar UNS-a, Knez Mihailova br. 6/III\nDijaspora dijaspora.tv integracija Ivica dačić Srbija srpska dijaspora uprava za dijasporu Vesna Dimitrijević


„DJB-Most“: Osuđujemo pritiske na Mariju Simić Lazarević | Boom93\nOdbornička grupa „DJB-Most“ saopštila je da osuđuje svaku vrstu pritiska na pokret „Jasno i glasno“ u Požarevcu i da podržava krivičnu prijavu koju je podnela aktivistkinja tog pokreta Marija Simić Lazarević u vezi, kako se navodi, sporne javne nabavke za dodelu ugovora za gradski međugradski prevoz.\nOva odbornička grupa u saopštenju navodi da je najavljeno krivično gonjenje i prekršajni postupak protiv aktivistkinje Simić Lazarević od strane punomoćnika „Kontinental Turs“ iz Kule.\n„Ukoliko postoji sumnja u nedovoljno transparetnim ili povlašćenim uslovima Javne nabavke, mehanizam koji o tome odlučuje je upravo Osnovno javno tužilaštvo kome je podneta prijava. Svako delovanje protiv građanskog aktivizma smatramo vršenjem pritiska na javnost i građane i gušenja građanske inicijative.Bez građanskog aktivizma, i javnih istupanja stranaka opozicionog položaja, sve institucije slabe i mogu postatisredstvo vlasti za ispunjavanje ličnih interesa“, piše u saopštenju.\nNavodi se i da je odbornička grupa „DJB-Most“ imenovala pomenutu aktivistkinju u gradsku izbornu komisiju.\n„Ovim imenovanjem, dali smo joj ovlašćenje da zastupa interese odborničke grupe, a sa time i interese svih građana Požarevca“.\n„DJB-Most“ ocenjuje „da smo u uslovima vršenja pritiska ili zastrašivanja sve dalje od građanskih sloboda i demokratije“.\nOznakeDJB-Most građanski aktivizam Marija Simić Lazarević Požarevac saopštenje\nODIHR: Sprečiti zloupoterbu položaja i pritisak na birače tokom izborne kampanje


Evropska unija (EU) spremna je da podrži projekt izgradnje gasnog interkonektora čime bi se Srbija preko Bugarske i Grčke povezala na terminal tečnog prirodnog gasa u Atini, a u cilju bezbednosti u snabdevanju Srbije i zemalja Jugoistočne Evrope i diverzifikacije izvora gasa. Time bi se, takođe, izbegla zavisnost regiona i Evrope od jednog dobavljača gasa.\nTo se navodi u odgovoru Delegacije Evropske unije u Srbiji dostavljenom RSE, precizirajući da će podrška tom projektu biti sprovedena kroz budžet IPA 2017 u iznosu od 49,6 miliona evra, kao i da su pregovori sa Srbijagasom već u toku.\nSredstva iz granta će biti na raspolaganju u drugoj polovini 2018, dok bi radovi na izgradnji mogli početi 2020. godine.\nUkupna vrednost projekta izgradnje gasnog interkonektora Srbija – Bugarska je 85 miliona evra, a kako bi se iznašla sredstva koja nedostaju (u iznosu od 35,4 miliona evra, prim. nov.) u toku su pregovori oko zajma sa Evropskom investicionom bankom.\nSa izgradnjom gasnog interkonektora sa Bugarskom, Srbija bi izašla iz okvira zavisnosti isključivo od ruskog gasa, čime bi se otvorile mogućnosti za snabdevanje iz drugih gasom bogatih država, poput Azerbejdžana na primer.\nPrema podacima iz Godišnjeg izveštaja o radu za 2016. godinu Vladine Agencije za energetiku, sopstvena proizvodnja zadovoljila je samo 16% potrebnih količina gasa, dok je 84% Srbija nadoknadila iz uvoza, i to u potpunosti iz Ruske Federacije.


Čavić najavio ulazak svoje stranke u vlast sa Dodikovim SNSD-om | Novine Toronto\nČavić najavio ulazak svoje stranke u vlast sa Dodikovim SNSD-om\nPredsednik Narodnog demokratskog pokreta (NDP) Dragan Čavić izjavio je da njegova stranka više nije članica opozicionog Saveza za pobedu i da je več imao razgovore sa liderom SNSD -a Miloradom Dodikom o ulasku NDP-a u skupštinsku većinu.\n"Nismo zadovoljni svojim rezultatom. Osam godina naše pripadnosti SzP nije dovelo do poboljšanja naših rezultata. Odlučili smo na Predsedništvu da od danas nismo deo Saveza za pobjedu, jer to više ne postoji. Dali smo podršku kandidatima koji su izgubili", rekao je Čavić posle sednice Predsedništva NDP-a.\nOn je dodao da validnost oktobarskih izbora prihvataju OEBS, Srbija, Hrvatska i ostali.\n"Imao sam kontakte sa Miloradom Dodikom da razgovaramo o formiranju skupštinske većine. Mi ćemo u razgovorima učestvovati. Šta će se desiti zavisi od naših politika. Razgovaraćemo sa strankama koje će da čini jezgro skupštinske većine", dodao je Čavić.\nNa novinarsko pitanje gde je u takvom stavu politički moral, on je kazao da "ne odstupa od svojih političkih principa".\n"Zašto da delim političku sudbinu mojih kolega u SzP koji imaju probleme u strankama", kazao je Čavić.\nPredsednik SDS-a Vukota Govedarica je protiv bilo kakve saradnje sa SNSD-om Milorada Dodika i zbog toga je iz stranke već isključio dva visoka funkcionera koji su najavili saradnju sa Dodikovom strankom, Kostadina Vasića iz Zvornika i Obrena Petrovića iz Doboja.\nDruga članica SzP-a, Partija demokratskog progresa, takođe je saopštila da ne postoji mogućnost bilo kakve koalicije sa SNSD-om.


Батровци: Тек се очекује појачан транзит\n[ 18/01/2021 ] Od sutra vakcinacija za prosvetu, MUP, Vojsku i medije\tDRUŠTVO\n[ 18/01/2021 ] Uručene nagrade Zadužbine „Predrag Peđa Tomanović“ za 2018. godinu\tKultura\n[ 18/01/2021 ] Podignuta optužnica protiv Nebojše Tubića\tHronika\n[ 18/01/2021 ] Srbija i Izrael će više sarađivati u veterini i navodnjavanju\tPoljoprivreda\n[ 18/01/2021 ] Ivkoviću i Vučiću Zlatne značke povodom 100 godina Radničkog\tSport\nHomeVestiBatrovci: Tek se očekuje pojačan tranzit\nBatrovci: Tek se očekuje pojačan tranzit\n13/07/2019Redakcija BALKAN TVVesti, za slajder0\nNa graničnom prelazu Batrovci prema Hrvatskoj u subotu popodne nije bilo dužeg zadržavanja ni na izlasku ni na ulasku u Srbiju, a prema rečima zamenika komandira stanice Granične policije Batrovci Mladena Lukića, kasnije i u toku večeri očekuje se pojačan priliv vozila.\nfoto Milena Andjela\nLukić je za Tanjug kazao da se pojačan promet vozila očekuje i u toku sutrašnjeg dana, a da prema njihovoj pretpostavci zadržavanja ne bi trebalo da budu duža od jednog sata.\nKako je naveo, u toku prepodneva, evidentiran je pojačan protok saobraćaja na tom graničnom prelazu.\nUlazna granična kontrola vrši se u devet saobraćajnih traka i zadržavanja je bilo do 45 minuta, ispričao je Lukić, dodajući da se izlazna granična kontrola vršila u četiri trake, a da je zadržavanje bilo do 30 minuta.\n„U ovom trenutku nema zadržavanja ni za putnički ni za autobuski saobraćaj. S obzirom na to da je sezona godišnjih odmora i očekujemo pojačan tranzit saobraćaja savetujem građanima da bez preke potrebe vikendima ne kreću na put“, rekao je Lukić.\nPutnici na Batrovcima rekli su da se prilikom izlaska iz Hrvatske čeka i do dva sata, a da kolona dostiže i do 2,5 kilometara.\nKako je za Tanjug ispričala Milinka Vučković na izlasku iz Hrvatske čekala je skoro dva sata, a bili su zaustavljeni su u jednoj traci od pumpe.\n„Posle jedno 500 metara pustili su nas u dve trake, a ovde na srpskoj strani prošla sam odmah“, kazala je Vučković koja iz Francuske dolazi u Jagodinu na godišnji odmor.\nSrđan Šukić koji sa porodicom putuje iz Like, kazao je za Tanjug da su na izlazu iz Hrvatske čekali sat i 20 minuta, a da su na srpskoj strani prošli za 10 minuta.\n„Mislim da je problem na hrvatskoj strani to što nisu otvorili sve izlaze, pet je otvoreno, a četiri zatvorena“, kazao je Šukić.\nGužve na granicama, čeka se od 45 minuta do dva sata\nSaobraćaj je pojačanog intenziteta na autoputevima koji vode iz pravca Mađarske i Hrvatske ka Severnoj Makedoniji i Bugarskoj, a veći broj vozila beleži se i na magistralama koji vode ka Crnoj Gori, navodi se u izveštaju AMSS, koji vozače savetuje veći oprez zbog najavljenih padavina.\nMeteorolozi su, naime, za večeras najavili u nekim delovima Srbije nepogode sa jakim pljuskom, vetrom i gradom.\nNa naplatnim stanicama nema zadržavanja, navode u Putevima Srbije.\nNa graničnim prelazima, međutim, čeka se i to na putničkim terminalima od 45 minuta na Horgošu i Šidu do 120 minuta na prelazu Gostun na ulazu u zemlju i 40 na izlazu.\nU Grčkoj do nedelje nevreme s kišom i olujom\nUručene nagrade Zadužbine „Predrag Peđa Tomanović“ za 2018. godinu\nPodignuta optužnica protiv Nebojše Tubića\nSrbija i Izrael će više sarađivati u veterini i navodnjavanju\nIvkoviću i Vučiću Zlatne značke povodom 100 godina Radničkog\nVaradi: Kosovo se bespravno otcepilo, ali trenutno nije deo Srbije\nSrbija peta u Evropi po broju žena na javnim funkcijama\nAustrija, Danska i Grčka traže odobrenje vakcine Astra Zeneka u EU\nEEZ uvela sankcije BiH\nZemljotres na Kritu


Povodom izjave vlasnika građevinske kompanije MBA “Ratko Mitrović” Branka Miljkovića da je trenutno stanje platoa na Slaviji posledica grešaka podizvođača radova i lošeg projektantskog rešenja, Ignjatović je u izjavi za Tanjug rekao da je nadzorni organ mogao da popravi greške izvođača radova, ali da se to u ovom slučaju nije desilo.\nIgnjatović je odbacio navode Miljkovića da je CIP vršio bilo kakav pritisak na preduzeće “Ratko Mitrović” i ocenio da “dobar posao ne može da se uradi damping cenom”.\nPrema njegovim rečima, MBA “Ratko Mitrović” je firma koja “damping” cenom “ubija” druge i bolje izvođače radova i na taj način dobija poslove.\nIgnjatović smatra i da u tenderima ne treba raspisivati samo cenu već i da li izvođači radova imaju druge kvalifikacije kao što su licence ili broj ljudi koji ima firma, a da investitori treba da vode računa o tome da ne biraju “nepouzdane firme”.\nMiljković je ranije danas izjavio za Radio Slobodna Evropa da će ta firma popraviti oštećenja na novoizgradjenom platou na Slaviji i izvinio se zbog štete koja je učinjena.


„Prva plata“ po drugi put - KruševacGrad\n„Prva plata“ po drugi put\nPokrenut je drugi ciklus programa zapošljavanja mladih „Moja prva plata“, poslodavci se prijavljuju do 20. septembra, kandidati od 1. do 31. oktobra, a potpisivanje ugovora sa izabranim kandidatima je do kraja godine. Prijava se vrši preko portala mojaprvaplata.gov.rs\nProgram „Moja prva plata“ je prvi put realizovan u 2020. godini, a podrazumeva osposobljavanje nezaposlenog za samostalni rad, odnosno praksu na poslovima kod poslodavca u cilju sticanja znanja, veština i kompetencija za rad.\nKroz pomenuti program kruševačka filijala Nacionalne službe za zapošljavanje je u prošloj godini zaključila 119 ugovora za stručno osposobljavanje 180 lica.\n– Od toga je 75 ugovora za 107 lica iz Kruševca. Dva ugovora za 4 lica su iz javnog sektora, a svi ostali iz privatnog. Realizacija navedenih ugovora je još uvek u toku i većina se završava sredinom septembra – navodi za KruševacGrad Ana Bacić, načelnica Odeljenja za programe zapošljavanja u filijali NSZ u Kruševcu.\nPrema uslovima objavljenim u ovogodišnjem javnom pozivu predviđeno je da program traje 9 meseci, a realizuje se bez zasnivanja radnog odnosa. NSZ zaposlenima preko programa isplaćuje novčanu naknadu od 22.000 dinara, ako imaju srednje obrazovanje, odnosno 26.000 dinara onima sa visokim obrazovanjem te uplaćuje doprinose u slučaju povrede na radu, u skladu sa zakonom. Poslodavac može isplaćivati dodatna sredstva, koja mesečno ne mogu biti veća od iznosa koji isplaćuje NSZ.\nKandidati koji žele da se prijave za program treba da su na evidenciji NSZ, da imaju najmanje srednje obrazovanje, da su mlađi od 30 godina, da nemaju radno iskustvo ili da je ono kraće od šest meseci, da nije ranije nisu koristili program „Moja prva plata“ te da šest meseci pre objave javnog poziva programa nisu bili u radnom odnosu kod izabranog poslodavca.\nPoslodavci koji se prijavljuju za program treba da imaju sedište u Srbiji, da u rokovima izmiruju obaveze po osnovu poreza i doprinosa, da u poslednjih šest meseci nisu duže od 30 dana bili evidentirani u registru dužnika prinudne naplate Narodne banke Srbije, da su izmirili ranije ugovorene obaveze prema NSZ, da imaju zaposlenog mentora zaduženog za osposobljavanje lica te da imaju tehničke i prostorne kapacitete za njihovo osposobljavanje.\nPredviđeno je da poslodavci selekciju kandidata vrše od datuma početka prijave kandidata, a konačan izbor je od 1. do 15. novembra za poslodavce iz privatnog sektora, odnosno od 16. do 30. novembra za poslodavce iz javnog sektora. U roku od 15 dana nakon završetka izbora formiraju se konačne liste poslodavaca i izabranih kandidata, a zaključivanje ugovora poslodavca, NSZ i kandidata je u roku od 15 dana od tada.\nViše informacija može se naći na portalu mojaprvaplata.gov.rs.\nInače, prema podacima NSZ na evidenciji nezaposlenih u Kruševcu je na kraju jula ove godine bilo 9.537 lica, za 1.170 manje nego u istom periodu prošle godine, dok ih je u Rasinskom okrugu bilo 19.652, odnosno za 646 manje nego na kraju prošlog jula.\nHari Mata Hari pred kruševačkom publikom (VIDEO)\nSutra Sajam zapošljavanja u Kruševcu: Više od 30 poslodavaca traži radnike\n18.05.2022 0 323\nAnketa o troškovima života: Sugrađani prave kompromise da „prežive“ do kraja meseca\n29.09.2021 0 340\n23.08.2021 0 475\nStatistika: Na području pedesetak gradova i opština viši prosek zarada od kruševačkog\n29.07.2021 0 466\nTrajal nerešeno protiv Budućnosti iz Popovca\n23.07.2021 0 552\n03.07.2021 0 344\n28. maja 2022., 13:14


... je pretvoreno u plamen vatre, logo znak u svrhu reklamiranja firme Wolf je glava sivog vuka sa crvenim jezikom\n... nalazi lice muškarca a u gornjem levom uglu je flašica ljutog sosa čija je svrha reklamiranje proizvoda sosa\n... kao u ovom reklamiranju firme Wolf ona mora htela ne htela primetiti i lice muškarca, njegova usta i flašicu na posteru\n... slagalica od flašice sosa i lica čoveka i tada postaje jasno da je muškarac kozumirao za vreme jela ljuti sos firme Wolf i da je on taj koji izduvava vruć vazduh a ne sušač šaka\nFirma Wolf je proizvođač veoma ljutog sosa, sedište firme je u Samutsakorn-u, Tajland, web stranica je www.sirichai25 .com/wolf-hot-sauce.\nWolf firma je reklamiranje proizvoda sosa usmerila ka fenomatima koji se nalaze u javnim toaletima u Bangkok-u, Tajland.\nFirma Wolf je ovim reklamiranjem htela da istakne činjenicu da proizvodi veoma vruć sos i da demonstrira baš taj osećaj ljutine na koži.\nWolf firma je postavila plakat na frontalnu stranu fena za šake u javnom klozetu, na posteru u centralnom delu se nalazi lice muškarca a u gornjem levom uglu je flašica ljutog sosa čija je svrha reklamiranje proizvoda sosa.\nKao što vidimo u ovom reklamiranju dodataka hrani firme Wolf, lice muškarca je izrazito napeto pod velikim pritiskom, zgrčeno, oči su mu jako zatvorene ali su zato usta jako otvorena, lice je mokro od znoja, glava mu je usmerena ka dole a usta se nalaze pri samom dnu postera.\nFlašica Wolf firme se nalazi u gornjem levom uglu tačno u visini očiju posmatrača, flašica je crvena što simbolizuje vrućinu, naziv proizvoda je "Ljuti sos", slovo o u nazivu proizvoda sosa je pretvoreno u plamen vatre, logo znak u svrhu reklamiranja firme Wolf je glava sivog vuka sa crvenim jezikom.\nSvi kulturni posetioci javnih nužnika posle olakšavanja žuborenjem u pisoar ili plopkanjem u wc šolju peru ruke i onda prelaze na sušač šaka kako bi osušili šake na njemu a ne brisanjem o pantalone.\nKada takva kulturna osoba koja drži do svoje lične higijene priđe sušari i ispruži šake ispod usta fenomata kao u ovom reklamiranju firme Wolf ona mora htela ne htela primetiti i lice muškarca, njegova usta i flašicu na posteru.\nA kada se fen za šake uključi i počne da duva vruć vazduh tada posmatraču usled optičke iluzije počinje da se sklapa slagalica od flašice sosa i lica čoveka i tada postaje jasno da je muškarac kozumirao za vreme jela ljuti sos firme Wolf i da je on taj koji izduvava vruć vazduh a ne sušač šaka.\nUsled optičke obmane posmatrač stiče osećaj koliko je opako ljut sos firme Wolf i to upravo onoliko koliko je vruć vazduh koji izlazi iz sušare, takav osećaj vrućine se dugo pamti.\nOvo izduvavajuće reklamiranje firme Wolf i proizvoda sosa je video veliki broj posetilaca javnog wc-a a još veći broj posetilaca sajtova je video to reklamiranje na internetu gde je bilo postavljeno na blogove i deljeno među prijateljima.\nponedeljak, 22 april 2019 04:42


Ministar Dinkić je na konferenciji za štampu tim povodom, naglasio da je zajedno sa prodajom državnog udela u Nacionalnoj štedionici, sa grčkom bankom postignut dogovor o donaciji od 3 miliona evra za oblasti zdravstva, obrazovanja i zaštite životne sredine, koja treba da bude iskorišćena u naredne dve godine. EFG Eurobank će takođe odobriti i kredit u iznosu od 3 miliona evra po povoljnim uslovima Kliničkom centru Srbije za uvođenje Pozitronske Emisione Tomografije (PET) u zdravstveni sistem Srbije i osnivanje PET centra u\nSrbiji, koji će omogućiti rano otkrivanje bolesti.\nUgovorom je predviđeno i da po spajanju Nacionalne štedionice i EFG Eurobanke u novu banku, koja bi trebalo da bude izvršena u narednih godinu dana, država Srbija u roku od tri meseca dobije akcije te banke u vrednosti jedan odsto ukupnog kapitala nove banke, vrednosti oko pola miliona evra, naveo je Dinkić.\nMinistar finansija je izrazio zadovoljstvo postignutom cenom od 8.796 evra po akciji, što je sedam i po puta više od novca koji je država uložila u Nacionalnu štedionicu, dodajući da se pokazalo opravdanim što državni paket nije prodat u septembru, kada je EFG Eurobank preuzela 52,5 odsto akcija te banke.\nGeneralni direktor EFG Eurobank grupe Nicholas Nanopoulos je naveo da je namera da spajanje dve banke bude izvršeno do kraja godine i najavio stvaranje snažne finansijske institucije, koja će imati oko 100 ekspozitura i 1.400 zaposlenih, što je čini najvećom bankarskom mrežom u Srbiji. On je najavio da će banka u narednom periodu ponuditi nove usluge I povoljnije uslove kreditiranja građana i privrede, ističući da će u nazivu nove banke ostati deo imena i jedne i druge banke, i dodao da je EFG banka do sada u Srbiju uložila 130 miliona evra.\nEFG Eurobanka je kupila u septembru prošle godine 52,5 odsto akcija Nacionalne štedionice, a od ranije je posedovala 9,8 odsto akcija te banke, kupljenih na berzi.


Turska posle poraza obustavlja Srbiji isporuku svojih serija - Evropsko prvenstvo\nPosted on Sep 9 2015 - 7:30pm by 🏀\nANKARA, 9. septembar 2015, (Njuz) – Turska vlada odlučila je da Srbiji uvede embargo na isporuku novih epizoda svih turskih serija u znak protesta zbog rezultata košarkaške utakmice između dve zemlje.\nTurska je odluku donela nakon poraza od Srbije na Evropskom prvenstvu u Nemačkoj, za koji smatra da nije zaslužen.\n– Srbija nas je pobedila sa 19 poena razlike. Time je pokazala da ne poštuje našu zemlju, košarkašku tradiciju i našu zajedničku istoriju koju smo proživeli. Zato smo rešili da uvedemo recipročne mere koje će, za početak, podrazumevati embargo na sve nove epizode naših serija, a u kasnijoj fazi može doći i do potpunog ukidanja izvoza turskih serija u Srbiju – saopštilo je ministarstvo spoljnih poslova Turske.\nNa odluku turskih institucija oštrim demaršom reagovalo je ministarstvo spoljnih poslova Srbije, koje je zatražilo da Turska preispita uvedeni embargo.\n– Turska vlada treba da ima u vidu da je Srbija najznačajnije izvozno tržište za proizvode kao što su Dila, Sulejman, Ezel i niz drugih, te da će, ukoliko do embarga zaista dođe, Srbija adekvatno odgovoriti zabranom izvoza svojih turista u turska letovališta tokom letnje sezone – saopštilo je ministarstvo i apelovalo na Tursku da pre stupanja embarga makar i pismenim putem javi kako su se završile „Domaćice sa Bosfora“.\nSrbin 10. septembar 2015. at 11:56 - Reply\nIonako niko ne gleda turske serije,trebali su odavno da ukinu te serije a za mene je Obilic velicina Sulejman je samo slina!\nDušan Milićević 10. septembar 2015. at 14:45 - Reply\ntoliko me to pogodilo ko lanjski sneg …da nije bio i to uslov za prijem u EU .TREBALI BI DA PROGLASIMO TRODEVNU “ ŽALOST “ SVAŠTA …\nSulejman je zakon 10. septembar 2015. at 20:17 - Reply\nSulejman je faca prava\nKako mu je brada zdrava\nI lijep je kao slika\nNema njemu ravnog lika\nBoban1961 11. septembar 2015. at 08:33 - Reply\nZar smo trebali da ih pustimo, da nas pobede iz poštovanja ili da ih pobedimo sa manjom razlikom ?\nKo izgubi, ima pravo da se ljuti, pa nek izvole ljutnju !?\ndex 11. septembar 2015. at 22:43 - Reply\nhahahaha, to t o:) genijalna zajebancija\nDirektan prenos utakmice Srbija-Španija - 118370 views\nStatistika utakmice Srbija – Italija - 19161 views\nSastavi timova Srbije i Češke - 16878 views\nTurska posle poraza obustavlja Srbiji isporuku svojih serija - 15588 views


Zimski rasput donosi mališanima besplatne programe - www.lobi-info.rs\nBojan K. 29. decembra 2013., 14:06 4.8k Views\nNaši mališani, uzrasta od 7-19 godina biće u mogućnosti da zimski raspust iskoriste na sportske programe i edukativne radionice i to besplatno. Devet sportskih centara, dva sportska saveza, jedno udruženje, četiri sportska kluba kao i Zavod za sport i medicinu sporta orgranizovaće sportsko-rekreativne programe.\nMališanima će biti na raspolaganju i zimski kampovi, škole i usavršavanje tehnika plivanja, škole klizanja kao i škole odbojke, fudbala, košarke, rukometa, stoni tenisa, rvanja, badmintona, streljaštva, gimnastike i šaha.\nZa mališane biće organizovane i edukativne radionice u kojim će moći da nauče tajne konzervacije, vajanja i murala, kao i tajne slikanja ulja na platnu. Odmor će moći da provedu i u kreativnoj radionici ikonopisa, školi grafike i ekslibrisa, kao i radionici stripa i ilustracija.\nSportsko rekreativni i programi za mlade namenjeni su svim đacima Beograda, uzrasta od 7 do 18 godina, dok su programi za mlade primereni uzrastu od 14 do 19 godina.\nZa sve sportske programe i edukativne radionice, možete se prijaviti na telefone organizatora, istaknuti na sajtu Grada Beorada, www.beograd.rs. Požurite jer je zaintersovanost učenika velika a broj mesta je organičen.\nDragi roditelji, organizujte vašim mališanima nezaboravan raspust jer je ovo prava prilika da deca koja raspust provedu u Beogradu, iskoriste na zdrav i kreativan način. Veliki broj kvalitetnih i, pre svega, kreativnih programa omogućiće učenicima, da tokom zimskog raspusta iskažu svoja interesovanja.\nPrethodna objava Policajci se potukli u kafani „Prijepolje“ na Zrenjanincu\nSledeća objava Upoznajte novogodišnje čari Beograda


Međunarodna saradnja i projekti Centra za promociju nauke - ELEMENTARIJUM\nNa polju međunarodne saradnje, Centar je redovni učesnik većeg broja projekata koji se bave raznovrsnim temama poput (ne)formalnog obrazovanja, primene koncepta odgovornog istraživanja i inovacija, rodnog okvira, etike, interdisciplinarne saradnje naučnika i umetnika… Dan nauke posvećujemo i svim ovim temama.\nOd svog osnivanja 2010. godine, Centar za promociju nauke aktivno razvija svoju međunarodnu saradnju, najpre kroz uključivanje u srodne evropske i globalne asocijacije, učešće na konferencijama i raznovrsnim događajima koji okupljaju slične organizacije, i realizovanje zajedničkih aktivnosti. Paralelno se kreće i sa pripremama projektnih aplikacija. Prvi projekat u kome Centar učestvuje bila je Noć istraživača 2012. godine pod nazivom FRIEND2YOU, finansirana kroz FP7 program Evropske komisije. Nakon toga Centar značajno razvija svoju saradnju, i aktivno participira i aplicira za projektna finansiranja kroz različite EU programe – FP7, LLP Komenijus, Erazmus+, Kreativna Evropa, KOST i Horizont 2020.\nPočevši od 2014. godine, Centar postaje redovni učesnik većeg broja projekata koji se bave raznovrsnim temama poput (ne)formalnog obrazovanja, primene koncepta „Odgovornog istraživanja i inovacija“ (engl. Responsible Research and Innovation – RRI), rodnog okvira, etike, interdisciplinarne saradnje naučnika i umetnika… U poslednje dve godine, uz fokus na naučnoj komunikaciji kao krovnoj delatnosti CPN-a, najzastupljeniji su projekti posvećeni STEM obrazovnom modelu (engl. STEM – Science, Technology, Engineering, Math), u kontekstu aktuelnih i relevantnih društveno-naučnih izazova, poput veštačke inteligencije i klimatskih promena.\nTokom 2018. godine, CPN je započeo rad na rekordnih devet novih projekata koji se bave nizom tema od društvenog značaja, a posvećeni su naučnom obrazovanju namenjenom svim generacijama, povezivanju umetnosti i nauke, naučnoistraživačkoj delatnosti, kao i klimatskim promenama i veštačkoj inteligenciji kao temama koje oblikuju našu sadašnjost i budućnost.\nU trenutku pisanja ovoga teksta (jul 2020), Centar je partner u 9 aktivnih evropskih projekata i inicijativa, uz 3 odobrena projekta u fazi pripreme i ima 18 predatih aplikacija koje su u fazi ocenjivanja. Ukupan broj projekata u kojima je CPN dosad učestvovao je 36, što je, kada se u obzir uzmu veličina Centra i broj zaposlenih i angažovanih kolega, jedinstven i izuzetan\nrezultat na nivou čitave Srbije, pa i šire.\nKratak pregled aktuelnih projekata u kojima učestvuje Centar:\nReConNeCt Upgrade 20.20 – Noć istraživača 2020 (EU program Horizont 2020)\nGlavna ideja projekta je fokusirana na naučno intrigantne i uticajne primere primene digitalnih tehnologija i društvenih mreža. Radovi, predavanja, ideje i otkrića, koje ćemo zajedno gledati, slušati, čitati i u kojima ćemo imati mogućnost da učestvujemo, moći će ne samo da dopru do hiljada ljudi, već i da pokrenu još više novih razgovora i inspirišu sve koji se priključe najvećem panevropskom događaju u sferi naučne komunikacije i promocije nauke – Evropskoj noći istraživača!\nEuropean ARTificial Intelligence Lab – AI Lab (EU program Kreativna Evropa)\nU mnoštvu različitih stavova i dilema oko veštačke inteligencije, teško je objektivno pristupiti ovom fenomenu i širokom spektru uticaja koji ima na društvo i na svakog pojedinca. Projekat Evropska laboratorija veštačke inteligencije okuplja i razvija široku grupu umetnika, naučnika, kreativaca i istraživača različitih provenijencija, te podstiče i podržava njihova zajednička istraživanja i interdisciplinarnu saradnju. Ne manje važan cilj je i edukacija i uključivanje građana u razgovor i diskusiju oko uloge novih tehnologija.\nSTEM School Label (EU program Erazmus+)\nŠta je zapravo STEM škola (engl. STEM – Science, Technology, Engineering, Math)? Svaka škola sa jasnom strategijom STEM razvoja može postati deo novonastale evropske mreže, uz mogućnost upoređivanja i saradnje sa kolegama iz svih krajeva Evrope. Oznaka STEM škole se dobija preko onlajn platforme STEM School Label za samoprocenu učinka u STEM oblastima. Kroz ovu platformu školama će se obezbediti da prepoznaju svoja postignuća, kao i oblasti za dalji razvoj uz resurse za poboljšanje svojih STEM elemenata.\nSySTEM2020 (EU program Horizont 2020)\nUčenje o nauci, tehnologiji, inženjerstvu i matematici je ključno u obrazovanju i pripremanju budućih naučnika i inovatora za globalne izazove. CPN je u okviru projekta SySTEM2020 mapirao programe i inicijative učenja van učionice u Srbiji i regionu. Jedan od rezultata je i set alata sa dobrim praksama koje mogu koristiti sve institucije neformalnog obrazovanja. Kroz programe Dečjeg naučnog kampa koji se organizuju širom Srbije, CPN učestvuje u testiranju alata za samoocenjivanje učešća učenika u programima neformalnog obrazovanja.\nRRING (EU program Horizont 2020)\nCPN je u okviru RRING projekta, na nivou Jugoistočne Evrope, mapirao i povezao raznovrsne evropske i vanevropske prakse koje povezuju koncept Odgovornog istraživanja i inovacija (RRI) sa Ciljevima održivog razvoja Ujedinjenih nacija (SDGs). U saradnji sa partnerima iz skoro svih delova sveta, CPN učestvuje i u formiranju globalne zajednice posvećene istraživanju i inovacijama, čiji će članovi moći da dele znanja i dobre prakse, i da sarađuju i učestvuju u poboljšanju odgovornog istraživanja i procesa tehnološkog razvoja.\nTeRRIFICA (EU program Horizont 2020)\nProjekat se zasniva na objedinjavanju podataka, istraživanja i aktivnosti, kako bi se napravio opšti presek stanja prilagođavanja i ublažavanja klimatskih promena u različitim delovima Evrope. Raznovrsni pristupi koji uključuju najširi krug građana, lokalne aktiviste, istraživače, donosioce odluka i druge angažovane pojedince treba da pruže smernice u daljoj borbi protiv klimatskih promena, prilagođavanju izmenjenim okolnostima i predviđanju budućih dešavanja.\nEUROSCITIZEN (EU KOST program)\nEuroScitizen je istraživačka mreža pokrenuta sa ciljem da se razvija i promoviše naučna pismenost u evropskim okvirima u transdisciplinarnoj oblasti evolucione biologije. Namera je da se, udruživanjem istraživačkog i obrazovno-komunikacijskog iskustva, kao i raspoloživog potencijala različitih aktera, ponude modeli za podsticanje naučne pismenosti i medijacija u oblasti evolucione biologije, koji mogu biti primenljivi i u drugim naučnim oblastima.\nRETHINK (EU program Horizont 2020)\nCilj projekta RETHINK jeste istraživanje globalnog ekosistema naučne komunikacije, uloge naučnih komunikatora u otvorenoj i produktivnoj interakciji između nauke i društva i promena koje se odvijaju na relaciji nauka – mediji – javnost. Analiza dinamike pojedinačnih i zajedničkih praksi u različitim pristupima ka povezivanju nauke i društva, koncentrisana je, između ostalog, na složenost, tačnost i poverenje u naučnu komunikaciju u eri digitalizacije.\nODYSSEY (EU program Erazmus+)\nIdeja koja stoji u osnovi projekta ODYSSEY jeste da se kroz negovanje retoričkih veština podrži razvoj kritičkog mišljenja kod učenika, da se oni osposobe za korišćenje različitih izvora saznanja, kao i za proveru njihove verodostojnosti, uz isticanje značaja građanskog vaspitanja i širenje tolerancije i demokratskih vrednosti. Cilj projekta jeste da razvije veštine argumentacije i poveća interesovanje za predmete iz oblasti prirodnih nauka, tehnologije, inženjerstva i matematike kod mladih uzrasta između 13 i 19 godina, kroz organizovanje debatnih takmičenja na naučne teme.


Uručena oprema za UPIK u Opovu - ePancevo\nSaradnja na realaciji Udruženja paraplegičara i kvadriplegičara Opovo, lokalne samouprave i Ministarstva za rad, zapošljavanje, boračka i socijalna pitanja rezultirala je nizom realizovanih projekta koji su objekat u kojem se nalaze prostorije ovog udruženja učinile funkcionalnijim, a njihov rad i aktivnosti kvalitetnijim.\nŽelim da izrazim iskreno zadovoljstvo što sam ponovo u Barandi, ovde sa ovim ljudima. U ime Ministarstva za rad, zapošljavanje, boračka i socijalna pitanja i ministra Đorđevića došao sam da svečano otvorimo i pustimo u rad sistem grejanja, koje je od vitalnog značaja za ovo Udruženje jer je predstavljalo problem prethodnih nekoliko godina. Lokalna samouprava je uradila kompletnu projektno tehničku dokumentaciju, Ministarstvo je finansiralo kompletne radove i epilog toga jeste da danas ovi ljudi imaju grejanje tokom zimskih meseci. Takođe, ono što je ministar obećao, kada je bio ovde, a to su televizor i klima uređaj, evo danas smo i to doneli i u ime Ministarstva i u ime ministra lično uručili. Nadam se da smo ovim gestom Udruženju i svim ovim ljudima koji su u njemu aktivni njihov rad i aktivnosti učinili lakšim i kvalitetnijim, izjavio je Tasić.\nEvo konačno se zatvara krug, danas je stigao televizor i klima uređaj od strane Ministarstva za rad, zapošljavanje, boračka i socijalna pitanja, donaciju je uručio predsednik opštine, tako da smo sad sa kotlarnicom vezali grejanje preko zime, klima uređajem hlađenje preko leta, i za ove četiri godine naše Udruženje je napravilo veliki „posao“. Završili smo terasu, urađen je plato, uređeno dvorište, unutrašnja infrastruktura je završena, tako da sada možemo biti aktivni preko cele godine, rekao je Lazin.


Više od 70 takmičara na 3. ’’Streličarskom kupu Kikinde’’ | Ami Naxi Radio 89.7Mhz\nViše od 70 takmičara na 3. ’’Streličarskom kupu Kikinde’’\nU organizaciji Streličarskog kluba ’’Kentaur’’ u hali Sportskog centra ’’Jezero’’ u Kikindi održan je treći ’’Otvoreni streličarski kup Kikinde’’. Radi se o zvaničnom streličarskom takmičenju iz kalendara takmičena Streličarskog saveza Srbije. Tip takmičenja je Indor, odnosno gađanje u mete sa 18 metara u dvoranskim uslovima i to u svim uzrasnim kategorijama, od pionira do veterana u muškoj i ženskoj konkurenciji:\n-Imali smo priliku da ugostimo streličare iz cele Srbije, od Subotice do Niša, tako da je na turniru u Kikindi nastupilo više od 70 streličara u svim uzrasnim kategorijama. Veoma smo zadovoljni što smo po treći put uspeli da organizujemo turnir, a on je sada uvršten i u zvanični kalendar Streličarskog saveza Srbije – istakao je potpredsednik kluba ’’Kentaur’’, Jovo Vukmirović.\nDa je kikindska sportska porodica postala bogatija za streličarstvo raduje i one koji uvek pružaju podršku novim sportskim organizacijama, odnosno lokalnu samoupravu:\n-Ovo je drevna ljudska disciplina jer na različite načine već nekoliko hiljada godina streličartvo je povezano sa mnogim civilizacijama. Nama je posebno drago zato što ovakav olimpijski sport postoji u našem gradu i predstavlja odraz ličnog umeća, truda, rada i zalaganja svakog pojedinca koji stane pred metu – dodao je Saša Tanackov, član Gradskog veća, Gradske uprave u Kikindi.\nVeoma važna stvar je što je u odnosu na prethodnu godinu evidentirano više od 30 odsto dece na takmičenjima i u klubu, što pokazuje da streličarstvo i te kako ima perspektivu.\nDanas je Sveti Sava ako bude sunčan dan biće srećna i rodna godina\nKikindski penzioneri obeležeili svoju slavu


Utakmice fudbalske reprezentacije Bosne i Hercegovine na programu BHT1 do 2028. - Bolja Tuzla\n“Zaista je veliko zadovoljstvo upoznati javnost s činjenicom da se nogometna reprezentacija BiH vraća na program BHRT-a i na platforme BH Telecoma. Ovakav poduhvat, posebno ako uzmemo u obzir sve ono što se dešava s javnim servisom BiH u posljednje vrijeme, ne bi bio moguć bez BH Telecoma i menadžmenta najjačeg telekom operatera u BiH predvođenog gospodinom Sedinom Kahrimanom. Navikli smo na izuzetno dobru saradnju s ovom uspješnom kompanijom i na njihovu veliku podršku BHRT-u”, rekao je Karamehmedović na današnjoj pres-konferenciji.\n“To je nešto što će BHRT itekako znati da cijeni u vremenu koje dolazi. Naš zajednički uspjeh je još veći kad znamo da su mnogo bogatiji javni servisi u Evropi i našem bližem okuženju izgubili bitku s komercijalnim kućama za otkup TV prava na njihove reprezentacije. Neki su ovu cijelu priču iz perspektive BHRT nazvali povratkom otpisanih, a na nama je da sa našim poslovnim partnerima i prijateljima iz BH Telecoma gledateljima BHT 1, slušateljima BH Radija 1 i korisnicima usluga najkvalitetnijeg telekom operatera u BiH, ali i šire, dokažemo i pokažemo da se nogometna reprezentacija vratila na pravo mjesto”, kazao je Karamehmedović.\n“Sva ugovorena takmičenja, tj. utakmice, će biti emitovane na kanalu BHT1, s tim da će BH Telecom svojim korisnicima omogućiti praćenje utakmica uživo i putem svog MY TV servisa, kao i putem Moja webTV usluge/aplikacije, čime će BH Telecom dodatno obogatiti svoju ponudu i unaprijediti iskustvo svojih korisnika, što je jedan od strateških ciljeva kompanije”, rekao je Kahriman, te dodao da je ovaj memorandum istovremeno i podrška nesmetanom radu BHRT-a.


RUSIJA PRVI PUT OTVORENO REKLA SRBIJI šta će biti ako uđe u EU! – Portal za sve nacije i sve generacije\nHome / Vijesti / Regija / RUSIJA PRVI PUT OTVORENO REKLA SRBIJI šta će biti ako uđe u EU!\nadmin 4 Maja, 2017\tRegija, Vijesti Leave a comment 321 Views\n„Nakon pristupanja Srbije Evropskoj uniji, Zona slobodne trgovine Srbija—Rusija (ili Srbija i Evroazijska ekonomska unija u tom momentu) moraće da prestane da funkcioniše. To će dovesti do kvarenja uspostavljenih trgovinskih tokova između Rusije i Srbije, a kao posledica toga do gubitka privrednih subjekata dveju zemalja po više trgovinskih pozicija“, objasnio je Čepurin, podsetivši da EU čini jedinstven ekonomski prostor i da zemlje-članice ne mogu biti u posebnim ekonomskim odnosima i slobodnim trgovinskim zonama sa trećim zemljama.\nPrevious OVI LJUDI PLAĆAJU RAZBIJANJE SRBIJE: Evo čije fondacije nanose zlo Srbiji i koliko miliona se troši!


Tegeltija primio predstavnika MMF-a - Biznis Info\nYou are at:Home»Ekonomija»Tegeltija primio predstavnika MMF-a\nBy BiznisInfo on\t 17/01/2020 Ekonomija\nPredsjedavajući Vijeća ministara Zoran Tegeltija razgovarao je u Sarajevu sa rezidentnim predstavnikom Međunarodnog monetarnog fonda (MMF) u BiH Andrewom Jewellom.\nOvom prilikom predsjedavajući Vijeća ministara upoznao je rezidentnog predstavnika MMF-a da je novoformirano Vijeće ministara opredijeljeno za nastavak realizacije socioekonomskih mjera koje će doprinijeti fiskalnoj stabilnosti i unapređenju ekonomskog i privrednog ambijenta BiH.\nTokom sastanka sagovornici su ocijenili da je neophodno što skorije usvajanje budžeta institucija BiH za 2020. godinu kako bi bio nastavljen postojeći, ali i otvoren put ka novom aranžmanu sa ovom međunarodnom finansijskom organizacijom.\nOvom prilikom predsjedavajući Tegeltija je naglasio da je dobro da BiH ima aranžman sa MMF-om, jer prisustvo ove međunarodne finansijske organizacije daje sigurnost ostalim finansijskim institucijama i organizacijama, kao i budućim investitorima, u fiskalnu stabilnost zemlje.\nSagovornici su ocijenili i da je dosadašnja saradnja Vijeća ministara i MMF-a bila korektna, te izrazili uvjerenje da će ona biti nastavljena i u narednom periodu.


Obama: Islamska država će izgubiti\nAmerički predsednik Barak Obama zatražio je danas od Kongresa da formalno podrži rat protiv ekstremističke grupe Islamska država (IS) i odobri vojne operacije koje bi zaustavile islamiste.\nObama: IS je brutalni i opaki kult smrti\nAmerički predsednik Barak Obama izjavio je danas da je džihadistička organizacija Islamska država (IS) "brutalni i opaki kult smrti" koji izvodi "neopisive varvarske aktove" u ime vere.\nObama: Borba protiv terorizma nije rat s radikalnim islamom\nAmerički predsednik Barak Obama još jednom je odbio da označi borbu protiv terorizma kao rat s radikalnim islamom ili bilo koju vrstu religijskog rata, naglasivši da bi takvo etiketiranje uništilo napore da se iskorene radilakne ideologije u...\nObama: Nismo u verskom ratu\nPredsednik SAD Barak Obama ponovo je istakao da rat protiv islamskih terorista nije verski rat, te da takvo definisanje kvari odnose sa muslimanima.\nKobane razoren posle krvave bitke (VIDEO)\nKrvava bitka za sirijski grad Kobane, u kojoj su trijumf odnele kurdske snage, ostavila je ovaj grad u ruševinama, izvestio je tim novinara AFP, koji je danas obišao ovaj grad na granici sa Turskom.\nOEBS: Ključna borba protiv antisemitizma i netolerancije\nPovodom 70-godišnjice oslobađanja nacističkog logora Aušvic-Birkenau, zvaničnici OEBS istakli su danas značaj snažnog suprotstavljavanja društava savremenim izazovima antisemitizma, rasizma i drugih oblika netolerancije.\nNovi sukobi na istoku Ukrajine, ubijeno sedam vojnika\nU novim sukobima na istoku Ukrajine ubijeno je najmanje sedam ukrajinskih vojnika u poslednja 24 sata, saopštila je danas ukrajinska vojska.\nJemen: U Sani stupio na snagu prekid vatre\nU prestonici Jemena Sani danas je stupio na snagu prekid vatre, čime su okončane višečasovne borbe između šiitskih pobunjenika i državnih snaga u blizini predsedničke palate i drugim delovima grada, izjavio je neimenovani jemenski zvaničnik.


Na naslovnim stranama danas IPAK ima priče o potopu - Bizlife.rs\n11:05 Beograd, 25/06/2019\nDa li zbog posete predsednika Srbije levoj obali Dunava ili „sugestija“ koje su se pojavile u pojedinim medijima, ali današnja izdanja srpske štampe posvetila su na naslovnim stranama pažnju posledicama nevremena u Srbiji, pogotovo naseljima Borča, Ovča, Krnjača, Kotež i ostalim.\nDok Politika tradicionalno izveštava sa naslovom „Potop u naseljima na levoj obali Dunava“, Večernje novosti pišu o poseti predsednika i najavljuju: „Voda ušla u kuće sada prete zaraze“. List Danas na naslovnoj najavljuje tekst pod nazivom „Odgovorna vlast u Beogradu jer nije ulagala u infrastrukturu“, dok se Kurir bavi sudbinama ugroženih porodica u pomenutim naseljima.\nNajoriginalnije naslovne strane, a vezane su za ova dešavanja, dolaze iz Blica i lista Alo!\nBlic na naslovnoj strani donosi priču kako je poplava „pokvarila veselje“ na jednoj svadbi poznatog para, dok je, po običaju, Alo! „epohalno“ najavio „Umiraćemo od gladi i tropskih bolesti?!“ Znak pitanja na kraju ove najave se naravno podrazumeva.


Bijeljina: Upotrebna dozvola za gasovod – Bijeljinapress.com Info Portal\nHome›Novosti›Bijeljina: Upotrebna dozvola za gasovod\nBijeljina: Upotrebna dozvola za gasovod\nOdjeljenje za prostorno uređenje Gradske uprave Grada Bijeljina 22. septembra 2021. godine je izdalo rješenje o upotrebnoj dozvoli investitoru ,,BIJELJINA GASʼʼ d.o.o. Bijeljina za objekat javne infrastrukture, odnosno gasovod koji se sastoji od gasovoda srednjeg pritiska, distributivne gasne mreže, kućnih gasnih priključaka i dvije mjerno-regulacione stanice.\nNa ovaj način stvoreni su uslovi za upotrebu ovog infrastrukturnog objekta što omogućava da ,,BIJELJINA GASʼʼ d.o.o. Bijeljina u narednom periodu obezbijedi distribuciju gasa ka krajnjim korisnicima – pravnim i fizičkim licima. Izdavanjem upotrebne dozvole okončan je investicioni ciklus izgradnje gasovoda, koji traje od 2009. godine, u koji je uloženo više desetina miliona evra, što potvrđuje uspješnu saradnju između institucija Republike Srbije i Republike Srpske, kao i Grada Bijeljina.\nU narednom periodu se očekuje da ,,BIJELJINA GASʼʼ d.o.o. Bijeljina, čiji je osnivač i Grad Bijeljina, definiše uslove, način i cijenu pojedinačnih priključaka ka potrošačima. Ovaj projekat će omogućiti distribuciju i korišćenje drugog vida energije, kako bismo smanjili emisiju ugljen-dioksida u atmosferu i korišćenje fosilnih goriva, a sve sa ciljem praćenja globalnih trendova u borbi protiv klimatskih promjena.\nSrpska: 79 novih slučajeva, ukupno 2.451; Bijeljina novo žarište?!\nSrbija: I danas više od 4.500 zaraženih – preminula 24 osoba


Srbija i Sirija u tri naslova - Politika i društvo - Ceopom Istina\nAutor: Vesna Veizović\nSrbija i Sirija u tri naslova\nNaslovna / Politika i društvo / Srbija i Sirija u tri naslova\nKategorija: Politika i društvo / Objavljeno: 09/09/2013, 14:08\nU poslednje vreme stiče se utisak da je javnost u Srbiji daleko više okupirana dešavanjima u Siriji i na Bliskom Istoku nego onim što se dešava kod kuće. Šiptarski izbori, strani savetnici i afere u policiji koje bi inače protresle društvene mreže ostale su u senci mogućeg sukoba svetskih razmera.\nHoće li SAD ipak napasti Siriju ili će sve ostati na jalovim pretnjama i indirektnom učešću kroz teroristička delovanja, odnosno političkim rečnikom „uvođenjem demokratije“ , i da li će ukoliko dođe do napada sukob prerasti u Treći svetski rat, pitanje je koje nije samo u Srbiji aktuelno već je nekoliko nedelja unazad obišlo ceo svet.\nPo drugi put u istoriji, nakon rata u Vijetnamu Sjedinjene Američke Države našle su se na jednoj strani u sukobu sa celim svetom, uključujući i svoje građane koji već dve nedelje organizuju svakodnevne proteste protiv agresije u Siriji i optužujući Baraka Obamu i Američki Kongres da su zapravo ratni zločinci a ne mirotvorci kako pokušavaju sebe predstaviti.\nI pored neverovatnih mogućnosti za manipulaciju javnim mnjenjem na globalnim nivoima, SAD je ovaj put pala pred sirijskim narodom, koji niti želi, niti traži da ga uranijumskim bombama spašavaju Barak Obama i NATO od islamista iskupljenih iz celog sveta, terorističkih organizacija i džihad ratnika, od njihovog predsednika koji se upravo za svoj narod i bori.\nDakle baš u trenucima kada je čak i Velika Britanija, takozvana mala Amerika, odustala od agresije u Siriji, istorijskim trenucima za čovečanstvo kada postoji velika verovatnoća da ponižena i bez maske pred celi svet kao istinski terorista bude iznesena upravo ta velika bolesna mrcina sa zapada, srpski političari umesto da krenu da razmišljaju o budućnosti i budućoj politici predviđajući očita dešavanja ili bar mogućnosti, opet se stavljaju na stranu gubitnika i zatvaraju vrata svetlosti.\nJuče se u dnevnim listovima pojavilo nekoliko naslova, naizgled nepovezanih jedan sa drugim a opet vezanih i sa vrlo jasnom propagandnom porukom, vidljivom svakom pažljivom čitaocu.\nPrvi naslov je glasio:\n„Obama uporedio situaciju Sirije sa Kosovom“\nNavodeći da mu je poznato koliko se američkog naroda protivi vojnoj intervenciji u Siriji, Obama je kazao da je slična atmosfera bila i među Amerikancima devedestdevete, pred bombardovanje Srbije, ali da se kasnije pokazalo da je vojna agresija i zločin nad Srbima isplatio.\nI zaista imajući u vidu da je najveći deo rudnog bogatstva na Kosovu i Metohiji u rukama Amerikanaca, pa da su i sami Šiptari samo jeftino i pokorno oružje u rukama ovih zapadnih siledžija i zločinaca, zatim da je samo par godina kasnije kroz Srbiju protutnjala demokratska vojska i da su i sada njihovi poltroni na vlasti, lov u Srbiji je bio isplativ.\nSledeći naslov je glasio:\n„Na Srbe smo udarili uz dogovor sa Rusima, u Siriji smo sami“\nNaslov čija poruka nije stigla direktno iz zapadne kuhinje, već iz beogradskih kancelarija, a koja znači samo jedno:\n„Eto vam Srbi vaših Rusa!“\nOdnosno razlog i posledična veza sa trećim naslovom, odnosno opravdanjem stava koji će, izvesno je zauzeti Srbija po pitanju sirijskog problema. I pored toga što smo na svojim leđima osetili i osećamo zapadne mirotvorce, uvođenje obavezne demokratije i uvežen američki sistem bezvrednosti, navodna naša Vlada a zapravo njihovi poslušnici ne planiraju da osude terorističke planove Obame , i pored toga što je to učinio veći deo sveta i to razvijenog sveta , već čeka konačni stav Evropske unije po tom pitanju.\nNaravno da su se oko drugog naslova utrkivali svi proevropski mediji da ga nabace očima javnosti u Srbiji, zaboravivši da pomenu da je Rusiju u vreme bombardovanja vodio upravo zapadni poslušnik, pijani Jeljcin koji je bio spreman da podrži i NATO agresiju na svoju zemlju da je bilo potrebe.\nTakođe, ne trude se da naslove čija je poruka drugačija i stav po pitanju sadašnje situacije na Kosovu i Metohiji , predstave javnom mnjenju u Srbiji i sa namerom zataškavaju pomoć koju nam Rusija i Vladimir Putin upućuju. Što, nikako nije čudno ako se ima u vidu da je Vlada Srbije spremnija da prizna nezavisnost Kosova daleko pre nego što je to Rusija.\nI konačno treći naslov, kao šlag na tortu i uzročno posledična veza prethodna dva naslova:\nSrbija o Siriji posle stava EU\nUkoliko bih upotrebila reč idiot, smatram da bih uvredila idiote opisujući ministra inostranih poslova, verovatno najnesposobnijeg od svih svojih prethodnika. Trud zapadnih poslušnika na vlasti da dovedu nekog koji bi odgovarao kriterijumima koje ispunjava Ivan Mrkić je neprikosnoven, kopajući raku celoj Srbiji njen grobar Tomislav Nikolić je odabrao dakle savršenog kolegu da to isto učini sa zemljama čije nam partnerstvo može doneti samo boljitak i prosperitet ali uz našu podršku njihovim sadašnjim stavovima.\nNa žalost kao što Vlada Srbije nema mogućnosti da sama donosi odluke što se tiče unutrašnje politike zemlje, daleko manje sme sama i bez pitanja zapadnih nalogodavaca sme da zauzme stav po pitanju nekih širih razmera, u ovom slučaju da se pridruži ostatku sveta u pruži podršku sirijskom predsedniku u njegovoj borbi protiv istih okupatora protiv kojih smo se i mi borili i i dalje borimo.\nJedan prijatelj nakon čitanja ove Mrkićeve izjave, konstatovao je da mu je potreban prevodilac „vrlo neobičnog“ diplomatskog govora. Jasno govoreći da Srbija bez zvaničnog, pisanog stava Evropske unije, kao članica u fazi potencijalnog priključenja, nema svoj stav dok ne dobije direktive iz Brisela, on veli kako se gnuša hemijskog oružja ni pod razno ne pomišljajući da se ista takva propaganda sprovodila i tokom agresije nad Srbijom.\n„Ja znam osećanja našeg naroda kada su u pitanju sankcije i bombardovanje, ali situacija danas u Siriji i situacija u Srbiji 1999. godine su dramatično različite i takva vrsta poređenja ne stoji, iz istorijskih, geografskih i činjeničnih razloga“, konstatovao je Mrkić.\nDakle, i pored saznanja da su teroristi koji se u Siriji bore protiv Asadovog režima skupljaju s koca i konopca, i da se Asad bori da sačuva svoju zemlju upravo od tih ratnika koji dolaze i sa Kosova i Metohije, Novog Pazara, Sarajeva, Makedonije, uglavnom Šiptara i takozvanih Bošnjaka, Mrkić ne misli da ti vehabisti išta loše odlaskom u tuđu zemlju i ratovanjem za tuđe teritorije.\nU tom slučaju mi ne treba da očekujemo da će Vlada Srbije sa ovakvim stavom, odnosno bez stava, moći išta da učini po pitanju vehabija i na ovdašnjim prostorima.\nOstavite komentar na Srbija i Sirija u tri naslova


Niška televizija » Kondić: Srpski i kineski avioprevoznik blizu sporazuma\nKondić: Srpski i kineski avioprevoznik blizu sporazuma\nObjavljeno 12.12.2014. 18:00\nBEOGRAD – Srpska aviokompanija Er Srbija i kineska Er Čajna blizu su postizanja kodšer (codeshare) sporazuma, izjavio je direktor Er Srbije Dane Kondić u intervjuu za kinesku agenciju Sinhua.\n„Pregovori o kodšer aranžmanu sa Er Čajnom su u toku. Mi to želimo, oni to žele i ostaje samo da finalizujemo neke detalje“, rekao je Kondić. On je dodao da inicijativa za uspostavljanje direktne linije između Beograda i Pekinga treba da potekne od neke dosta veće aviokompanije nego što je Er Srbija, koja je formirana prošle godine nakon što su Etihad ervejz i srpska vlada postigli sporazum o strateškom partnerstvu.\n„Nemamo širokotrupni avion, pa tražimo mogućnost saradnje i partnerstva sa nekim kineskim ili azijskim avioprevoznikom“, dodao je on.\n„Otvoreni smo i za širu saradnju sa našom kineskom braćom“, rekao je Kondić, dodajući da će početkom iduće godine posetiti Kinu i sastati se sa predstavnicima civilne avijacije, banaka, aviokompanija i proizvođača aviona.\nKondić je potvrdio da će prisustvovati predstojećem samitu Kine i zemalja centralne i istočne Evrope u Beogradu 16. i 17. decembra, kao i poslovnom forumu, gde se nada da će se susresti sa predstavnicima kineskih aviokompanija i prozivođača aviona.\n„Samit je pozitivna stvar jer stavlja Beograd i Srbiju u fokus“, zaključio je direktor Er Srbije.\nTanjug 12.12.2014 16:53\nKnjaževac: Bez struje 15 sela, pomaže i vojska\nPonovo javno nadmetanje za kupovinu „Pivare Niš“ (VIDEO)


Povratak Dinkićevih diplomata - Milica Jovanović - Peščanik\nPovratak Dinkićevih diplomata\nJoš sedam od preostalih dvadeset „ekonomskih ambasadora” moglo bi se ovih dana vratiti kući, tragovima kolega iz prve tranše opozvanih koji su početkom godine odlukom nadležnog ministra Rasima Ljajića prestali da privlače strane investicije iz Skoplja, Zagreba, Sarajeva, Podgorice, Ljubljane, Kijeva i Budimpešte.\nPrema saznanjima dnevnog lista Danas iz vrha vlade Srbije, razlog je „sveobuhvatna državna štednja” usled koje bi Srbija mogla da ostane čak i sa manje od preostalih trinaest tzv. Dinkićevih diplomata, ako ništa bar zbog uroka.\nZasad nije poznato koje će još destinacije biti lišene srpske ekonomske ekspertize ali prema poslednjoj prozivci održanoj prošle jeseni vlada nije bila zadovoljna ni učinkom atašea u Moskvi, Pekingu, Torontu i Pragu. Ljajić je tada odlučno istakao da „ne može da tretira kao rezultat to što je neko bio na prijemu, slao pozivnice za prijem, razgovarao sa petim sekretarom neke ambasade u toj zemlji ili odlazio na sajmove”, ali nije pominjao priznate rezultate.\nDoduše, uloga ekonomskih diplomata oduvek je izmicala preciznoj definiciji a neuhvatljivi su bili i kriterijumi za izbor, finansiranje i uspeh njihovih aktivnosti.\nZnalo se jedino da su na dužnost stupili na Praznik rada 2010. godine, mada su neki od njih bili primorani da primaju platu već nekoliko meseci ranije, navodno zbog troškova obuke. Kako se tada pričalo, konkurs je bio potpuno nestranački i transparentan a od 326 prijavljenih kandidata njih 27 prošlo je „šest eliminacionih krugova testiranja”.\nNeki od ovih krugova kasnije su procurili u javnost pa se ispostavilo da su kandidati između ostalog pisali eseje od dvadesetak redova na temu spoljnoekonomskih prioriteta Srbije i zaokruživali tačne od nekoliko ponuđenih odgovora na testu iz međunarodnih ekonomskih odnosa.\nNagrada je bila odgovarajuća: plate ovih diplomata kreću se u rasponu od 2600 do 4600 evra, sa atašeom u Japanu na vrhu lestvice, a oko 2000 evra mesečno po osobi izdvaja se za kiriju, školarinu za decu i druge troškove. Izveštaji o postignutim uspesima koje su slali kući nikada nisu stigli dalje od Nemanjine 11.\nVizionarski projekat iz prethodne inkarnacije Mlađana Dinkića koji je trebalo da unovči zamišljenu ulogu lidera na Balkanu uz pomoć priručnika o strateškom pozicioniranju u međuvremenu je promenio staratelje ali se i dalje finansira iz budžeta – sada već jedne od najsiromašnijih zemalja Evrope.\nNajsrećnije od trinaestorice ekonomskih ambasadora preuzeće ministarstvo spoljnih poslova dok ostalima preostaju lepe uspomene sa privremenog rada u inostranstvu.


Jug Bogdana, Novi Sad - Nekretnine Novogradnja, direktna prodaja od investitora | 4zida Novogradnja\nInformacije o zgradi - Jug Bogdana\nLokacija projekta Jug Bogdana\n39 - 74 m²\nO ovoj zgradi - Jug Bogdana\nStambeni objekat nalazi se u širem centru Novog Sada, gradskoj četvrti Podbara, u ulici Jug Bogdana 7. Ulice ovog dela grada svedoče o njegovoj dugoj istoriji i podsećaju nas na neka prošla vremena. Ušuškana između Salajke i Starog grada, Podbara uspešno odražava imidž starog jezgra grada i u nekim svojim delovima, ona je decenijama ostala netaknuta i nepromenjena. Zalutajte Skerlićevom, Zlatnim gredama, Zemljanim ćuprijama i ostalim ulicama ovog kvarta i pomisliće da ste se vratili u prošlost, neki davni Novi Sad, a ipak ste na samo 10 minuta ili 600 metara lagane šetnje do čuvene Zmaj Jovine i Dunavske ulice, ali i same reke Dunav sa najlepšim kejom u Evropi.\nSama ulica Jug Bogdana nalazi se u krugu čuvene Almaške crkve iz 18. veka, Matice Srpske i Istorijskog arhiva. Osim ovih kulturno-istroijskih institucija, kraj u kome se nalazi naš objekat obiluje nizom sportsko-rekreativnih, obrazovnih, zdravstvenih i ugostiteljskih sadržaja što ga svrstava u idealno mesto za život i rad. U neposrednoj blizini su dom zdravlja, predškolske ustanove, osnovne i srednje škole, fitnes klubovi i trening centri, super marketi i lokalne trgovine, vrhunski restorani i kafane - sve ono što je potrebno za praktičan i udoban život Vaše porodice. Odlično je povezana sa svim značajnim celinama u gradu, mrežom javnog gradskom prevoza i izlazom na autoput E-75.\nU skladu sa našom poslovnom filozofijom i principima, naročita pažnja posvećena je vrhunskom kvalitetu gradnje, počev od samih temelja objekta, preko nabavke i ugradnje najkvalitetnijih materijala i opreme, pa sve do najsitnijih mogućih detalja završne obrade.\nZidovi spoljni: YTONG blok sa dodatnom EPS AS PLUS fasadnom termoizolacionom pločom sa grafitom\nEnergetski efikasna demit termo fasada koja omogućava uštedu do 40% u troškovima grejanja\nFasada obložena fasadnim dekorativnim silikatnim pločama/listelama koje karakteriše estetika, kvalitet i postojanost\nPriprema za klima uređaj (sproveden odvod) - očuvana je forma fasade\nSpoljašnja stolarija PVC u antracit i beloj boji, niskoemisiono staklo punjeno argonom sa ClimaGuard Solar tankim premazom na površini, aluminijumske roletne, koje štite od spoljnjih temperatura i buke\nKrovni prozori VELUX, vodećeg svetskog proizvođača krovnih prozora\nSigurnosna vrata - čelična konstrukcija, obložena prirodnim furnirom, italijanska brava Securemme\nUnutrašnja stolarija - medijapan vrata farbana PU lakom u beloj boji, prvoklasni okovi, visina 200cm\nHrastov parket I klase proizvođača Tarkett\nPILEZZA, vrhunske Gres Porcellanato rektifikovane keramičke pločice I klase, premijum kvaliteta i sofisticiranog dizajna\n- Peštan Fluenta ugradni vodokotlići sa konzolnim WC šoljama opremljene "soft close" mehaniznom na daskama\n- Umivaonici modernog dizajna\n- Baterije najboljeg kvaliteta\nPrekidači Aling conel\nGrejanje: centralno, na gas, kalorimetri u stanovima, podesiva temperatura celog stana uz opciju za posebno podešavanje svakog radijatora\nPriključak za kablovsku TV, telefon i optički kabl svakog stana\nSistem internog video nadzora


Izvor: Tanjug | Ponedjeljak, 29.06.2020.| 10:14\nNovosadski startap Typhoon Hil učestvovao je na velikom, regionalnom finalu takmičenja PowerUp Izazov uz još 14 evropskih timova, koji su predstavili najbolja i najsavremenija rješenja iz oblasti čistih tehnologija, održivog razvoja i energetske efikasnosti.\nKako se navodi u saopštenju novosadske firme, Typhoon Hil je izazvao interesovanje najvećih evropskih investitora, a žiri je za evropski startap godine proglasio Woola iz Estonije, sa njihovim rješenjem za ekološko pakovanje za pošiljke od vune.\nNagrada je u novčanom dijelu, 50.000 EUR, ali najnagrada je i prilika za učešće u InnoEnergy poslovnom akceleratoru za podršku startapovima, malim i srednjim preduzećima.\nDrugo mjesto je pripalo startapu Viezo sa njihovim sistemom koji pretvara mehaničke vibracije u električnu energiju, dok je treće odnjeo Pocket Virtuality sa Fatamorgana naočarama za virtuelno mapiranje radne površine u industrijskim pogonima.\nAleksandar Kavgić iz novosadskog Typhoon Hil-a kazao je da je za njih ovo takmičenje bilo veoma važno i dragocjeno iskustvo, budući da su, kako kaže, imali priliku da se takmiče sa vrhunskim, inovativnim tehnološkim rješenjima iz različitih evropskih zemalja.\n- Takođe, imali smo priliku da stupimo u kontakt i da se povežemo sa investitorskom mrežom kompanije EIT InnoEnergy i očekujemo da će se naša saradnja nastaviti i da će nam ovo pomoći da naš operativni sistem UEGOS podignemo na sljedeći nivo - izjavio je Kavgić.\nUpravo ulazak u poslovni ekosistem EIT InnoEnergy, sa najvećom investitorskom mrežom u Evropi na polju čistih tehnologija, održivog razvoja i energetske efikasnosti je najveći uspjeh srpskog Typhoon Hil-a.\nOvo je treća godina da startapi iz Srbije učestvuju na PowerUp! Izazovu, naveo je Aleksandar Arnaut iz InnoEnergy Hub Srbija i dodao da je bilo teško odabrati pobjednika, ali da je slična situacija bila i na regionalnom finalu jer "kada imate toliko kvalitetnih i inovativnih ideja na jednom mjestu, svako je pobjednik na određeni način".


Smanjenje uticaja i teški izbori: Rane lekcije iz Kine\nVirus koji je do sada odneo veliki broj ljudskih života ima ozbiljan uticaj na globalnu ekonomiju. Kreatori politika i dalje traže način da odgovore na ovu situaciju. Dosadašnje iskustvo Kine prikazuju da politike prave razliku kada je reč o borbi protiv bolesti, međutim neke od njih će podrazumevati teške ekonomske kompromise.\nUspeh u suzbijanju virusa sa jedne strane dolazi po cenu usporavanja mnogih ekonomskih aktivnosti. U Kini, kreatori politika, primenjivali su stroga ograničenja kada je reč o mobilnosti građana, kako na nacionalnom tako i na lokalnom nivou. Na vrhuncu epidemije, mnogi gradovi su primenjivali stroge policijske časove nad svojim građanima. Ublažavanje uticaja ovog teškog šoka zahteva pružanje podrške najugroženijim, što jasno daje do znanja da će, dok se pandemija širi, onima koji su najteže pogođeni biti potrebna podrška kako bi se virus obuzdao i kako bi se odložilo njegovo širenje na druge.\nIzbijanje pandemije je donelo Kini značajne ekonomske troškove, i po svim procenama i pokazateljima ostaviće dubok trag u ovoj godini. Ono što je započelo kao niz zastoja u privrednim aktivnostima, pretvorilo se u potpuni ekonomski šok na način koji je istovremeno poremetio ponudu i tražnju, što se vidi po vrlo slabim očitavanjima industrijske proizvodnje i maloprodaje iz januara i februara. Šok izazvan COVID-19 je težak čak i u poređenju sa Velikom finansijskom krizom 2007/2008 godine jer je ova kriza istovremeno pogodila domaćinstva, preduzeća, finansijske institucije i tržišta – prvo u Kini a sad i širom sveta.\nUblažavanje uticaja ovog šoka zahteva i pružanje podrške najugroženijima. Targetirana su najugroženija domaćinstva, a Kina je tražila i nove načine da dođe do manjih firmi – na primer odustajanjem od naplate naknade za socijalno osiguranje, komunalnih računa i usmeravanjem kredita putem fintech firmi. Vlada je takođe ugovorila subvencioni kredit kako bi mogli da podrže povećanje proizvodnje medicinske opreme i drugih aktivnosti kao odgovor na pandemiju.\nU Kini su vlasti brzo uskočile da pripomognu firmama pod pritiskom, dok su dozvolili da se renminbi prilagodi spoljnim pritiscima. Među preduzetim merama bili su i podsticaji bankama da daju pozajmice malim firmama putem posebnog finansiranja od strane kineske Centralne banke. Veće firme, uključujući preduzeća u državnom vlasništvu, uživale su relativno stabilan kreditni pristup tokom čitavog perioda - velikim delom zato što su ih velike kineske državne banke i dalje velikodušno kreditirale.\nIako su vidljivi znaci ekonomske normalizacije u Kini, većina kompanija je ponovo primila radnike na radna mesta te su se mnogi zaposleni vratili svom poslu. Ovaj pristup može dovesti do pojave novih infekcija, kako se nastavljaju nacionalna i lokalna putovanja po zemlji. Čak i u nedostatku još jedne epidemije u Kini, trenutna pandemija stvara ekonomske rizike. Obzirom na sve veći broj zemalja koji se suočava sa problemima na globalnom finansijskom tržištu, mnogi od uloženih napora biće najefikasniji ukoliko se sad koordiniraju na međunarodnom nivou.


Tони Mомрел долази на Нишвил\nToni Momrel dolazi na Nišvil\nVodeći britanski soul pevač Toni Momrel, koji uspešno kombinuje ritam i bluz, soul i džez, nastupiće sa svojim sastavom prve večeri festivala „nišvil“, 10. avgusta sledeće godine, najavili su danas organizatori.\nBritanski kantautor profesionalnu karijeru je počeo kao prateći vokal mnogih velikih pevača i sastava, a na velika vrata svetske soul i asid džez scene ušao je kao vodeći pevač čuvenog sastava „Incognito“.\nMomrel se posle godina provedinih u studiju i na turnejama kao prateći vokal, a zatim i kao glavni pevač sastava „Incognito“, od prošle godine fokusirao na solo karijeru.\nNjegov album „Keep Pushing“ (Reel People Music, 2015) stigao je do prvog mesta britanske liste soul albuma, a on je nominovan za najboljeg soul pevača na ostrvu.\nSvoje muzičko obrazovanje započeo kada mu je bilo samo osam godina, a prve nastupe imao je sa crkvenim gospel horom.\nSa 13 godina priključio se lokalnom hip-hop bendu, a kada je završio srednju školu i napunio 18 godina, tražio je priliku da se zaposli u nekoj marketinškoj agenciji, međutim onda je usledio sudbonosni poziv.\n„I dalje sam se, onako iz hobija, bavio hip-hopom, a svega nekoliko ljudi je znalo da sam i pevač. A onda mi je neko javio da se obavezno javim u studio u Barnsu – bez ikakvih dodatnih obaveštenja. Priznajem, da me je u prvom trenutku malo mrzelo da idem čak na drugi kraj Londona, ali sam ipak otišao, a tamo me je, na moje ogromno iznenđenje i oduševljenje čekala Gloria Estefan“, ispričao je Momrel.\nPosle snimanja pratećih vokala za slavnu američku pevačicu kubanskog porekla, usledili su pozivi za snimanja i turneje sa mnogim velikom imenima pop i soul scene među kojima su i Vitni Hjuston, Elton Džon, „Take That“ i Šade, sa kojom je obišao celu planetu.\nUporedo sa takvim angažovanjem, Momrel je snimio i dva odlično ocenjena albuma pod svojim imenom („Art & Soul“ 1999. i „Mešage In The Music“ 2009), a snimao je i nastupao i kao član gospel sastava „Seven“.\nImpresioniran Momrelom, lider čuvenog sastava „Incognito“ Žan-Pol „Bluei“ Maunik, ponudio mu je mesto vodećeg muškog vokala, pa je Momrel već 2002. godine učestvovao u snimanju albuma „Life Stranger Than fiction“ i krenuo na svetsku turneju sa bendom.\nMomrel je sa „Incognitom“ snimio još nekoliko albuma, objavio drugi solo album, pa iako je već tada imao status više nego perspektivnog solo umetnika, odazvao se pozivu Šade i učestvovao u snimanju njenog albuma „Soldier of love“ (2010).


Fotelja za nekadašnjeg ambasadora BiH u Holandiji\nU Ministarstvu vanjskih poslova (MVP) BiH proteklog petka zatvoren je interni oglas za popunjavanje pozicije pomoćnika ministra u Sektoru za bilateralne odnose. Naš izvor iz MVP-a otkriva da je i ovaj put procedura samo formalno provedena i da se već odranije zna ime službenika koji će zasjesti u ovu fotelju.\n- Svi već znaju da je to mjesto rezervirano za Ahmeta Halilovića, bivšeg šefa Odsjeka informacionih tehnologija u MVP-U, a koji je trenutno vršilac dužnosti pomoćnika ministra Igora Crnatka - kaže naš izvor.\nHalilović je inače kadar blizak predsjedniku SDA Bakiru Izetbegoviću, aktuelnom predsjedavajućem Predsjedništva BiH. Na Izetbegovićev prijedlog Halilović je u prošlom mandatu i imenovan za ambasadora u Holandiji. Sada, navodi dalje naš izvor, kada se Izetbegoviću bliži kraj drugog mandata, vrijeme do izbora koristi za uhljebljenje kadrova SDA na što više pozicija.\nDa je Halilović ključna osoba od povjerenja Bakira Izetbegovića ilustrira i primjer da je on jedan od rijetkih koji su još 2016. godine znali za obavijest iz Međunarodnog suda pravde da Sakib Softić ne može zastupati BiH u reviziji presude po tužbi BiH protiv Srbije, ali da je to prešutio.\nStartna plaća oko 2.000 KM\nHalilović dolazi na funkciju koju je ranije obnašao Amer Kapetanović, a koji je napustio MVP i sada je šef Političkog odjela Vijeća za regionalnu saradnju. Početna plaća koju će Halilović imati na novoj poziciji, bez toplog obroka i drugih naknada, iznosi oko 2.000 KM.\nMinistarstvo vanjskih poslova Bosne i Hercegovine Ahmet Halilović


EK želi da podstakne medijski pluralizam i javne servise na Zapadnom Balkanu - Sindikat novinara Srbije\nDelegacija Evropske federacije novinara (EFJ) sastala se juče sa evropskim komesarom za proširenje i dobrosusedske odnose Johanesom Hanom i razgovarala o načinima za popravljanje društvenih i uslova rada novinara i jačanje javnih servisa i medijskog pluralizma na Zapadnom Balkanu."Sindikati trenutno ne igraju onu ulogu koju bi trebalo da imaju u Istočnoj Evropi. EU bi trebalo da podstakne i pomogne uspostavljanje socijalnog dijaloga između svih aktera u medijskoj industriji", istakao je predsednik EFJ Mogens Bliher Bjeregard dodavši da bi trebalo osposobiti novinarske sindikate u ovom delu Evrope. Konkretan predlog EFJ je organizacija trilateralnih sastanaka izmedju vlasti i socijalnih partnera kako bi se olakšao dijalog u medijskom sektoru. "Zaposleni, poslodavci i predstavnici države trebaju da budu spremni da sednu za sto i postignu dogovor", naveo Bejeregard u svom predlogu.\nFokus sastanka sa Hanom bio je na pitanju javnih servisa i njihove uloge u kompletnoj medijskoj slici na Balkanu, kao neophodnog modela za poboljšanje položaja zaposlenih i kvaliteta informisanja građana. Han je rekao da "značaj nepristrasnog informisanja i vladavine prava idu ruku pod ruku". On je, takođe, pohvalio napore EFJ i njenih nacionalnih podružnica na izgradnji kapaciteta novinarskih organizacija i poboljšanju stanja nezavisnog novinarstva.\nNa sastanku je razmatrana i teška situacija u Turskoj, gde su pokrenuti krivični postupci protiv mnogih novinara, a vlast donosi i u delo sprovodi mere koje ozbiljno ograničavaju slobodno novinarstvo. Komesar Han i predstavnici EFJ su se dogovorili da sarađuju međusobno, ali i sa nevladinim sektorom i evropskim institucijama kako bi se pospešile medijske slobode i pomoglo novinarima da prebrode izuzetno teško stanje u Turskoj.


"Vodeni lavirint" u Somboru\nSvetski fond za prirodu je 31.01.2013. u Somboru otvorio izložbu fotografija “Vodeni lavirint” koja je druga u nizu ovih izložbi, i koje su ujedno organizovane kao deo projekta „Obnova vlažnih staništa na području Mure, Drave i Dunava“. U okviru ovog projekta, na lokalitetu Štrbac u Gornjem Podunavlju, WWF sarađuje sa JP „Vojvodinašume“ i Pokrajinskim zavodom za zaštitu prirode na revitalizaciji vlažnih livada i bara.\nGornje Podunavlje je veliko plavno područje na severozapadu Vojvodine i predstavlja jednu od najočuvanijih ritsko-močvarnih celina na toku Dunava kroz Srbiju. Kao važan centar biološke raznovrsnosti, jedno je od zaštićenih područja u okviru budućeg UNESCO prekograničnog rezervata biosfere Mura-Drava-Dunav.\nJP Vojvodinašume obeležile Međunarodni dan šuma\nNa celoj planeti se 21. marta obeležava Međunarodni dan šuma. To je prilika da se podsetimo značaja ovog prirodnog bogatstva i potrebe njegove zaštite i očuvanja. Šume ne pružaju samo materijalnu korist, već i ono što često zaboravljamo, a to su brojne opštekorisne funkcije, koje su neprocenjive.\nJP „Vojvodinašume“ je obeležilo ovaj dan aktivnostima čiji je cilj bio da se doprinese povećanju svesti o potrebi očuvanja šuma i šumskih ekosistema. Obeležavanje ovog dana podeljeno je sa učenicima osnovnih i srednjih škola iz mnogih naseljenih mesta, na više lokacija.\nU Nemačkoj je u Haus am Strom Jochenstein blizu Passau-a, u periodu od 15. do 18. septembra, održana pripremna radionica predstavnika asocijacije DANUBEPARKS u cilju razvoja novog projekta DANUBEparksCONNECTED, sa kojim će asocijacija konkurisati za sredstva Evropske unije u okviru Interreg Danube Transnational Programme. Uz predstavnike svih 16 partnera članova asocijacije, Đorđe Šimunovački, pomoćnik direktora za šumarstvo je uz saradnike predstavljao JP Vojvodinašume. Fokus radionice bile su aktivnosti na radnim paketima koji čine sastavni deo novog projekta,\nVojvodinašume partner nagrađenog evropskog projekta\nDanubeparks ovogodišnji pobednik nagrade „Natura 2000“\nU Briselu je 21. maja, u velikoj konkurenciji od više od 100 projekata koji se bave Natura 2000 staništima, projekat DANUBEPARKS proglašen za ovogodišnjeg pobednika Natura 2000 nagrade!\nOva pan-evropska nagrada predstavlja jedno veliko priznanje za aktivnu i uspešnu saradnju među partnerima ovog projekta iz brojnih zemalja koje upravljaju zaštićenim područjima na toku reke Dunav, a među kojima se nalazi i JP Vojvodinašume.\nWILCOND ihtiološka radionica u Bačkom Monoštoru\nU Bačkom Monoštoru 29. 7. 2014. u okviru prekograničnog IPA projekta WILDCOND, JP “Vojvodinašume” i Nacionalni park “Dunav-Drava” iz Mađarske predstavili su konačne rezultate dobijene razvijanjem i sprovođenjem zajedničkih sistema praćenja i zaštite ugroženih vrsta riba. U prostorijama Šumske uprave “Kozara” Bački Monoštor održana je ihtiološka radionica i koordinacioni sastanak projektnog kome je prisustvovalo 14 učesnika.